open-index/open-wikipedia-markdown huggingface dataset:
യാൾട്ട കോൺഫറൻസ്

1945 ഫെബ്രുവരി  4–11 നു ക്രിമിയയിലെ **യാൾട്ട** നഗരത്തിൽ നടന്ന കോൺഫറൻസ് ആണ് **യാൾട്ട കോൺഫറൻസ് ** എന്നറിയപ്പെടുന്നത്. ഇത് ക്രിമിയ കോൺഫറൻസ് എന്നും അറിയപ്പെടുന്നു. ഇത് അഗ്രോനോട്ട് കോൺഫറൻസ് എന്ന അപരനാമത്തിലും പരാമർശിക്കപ്പെടുന്നു. രണ്ടാം ലോകമഹായുദ്ധത്തിനു ശേഷം യു.എസ്.എ,ബ്രിട്ടൺ,സോവിയറ്റ് റഷ്യ എന്നീ രാജ്യങ്ങളിലെ നേതാക്കന്മാർ യുദ്ധാനന്തരം സ്വീകരിക്കേണ്ട നടപടികളെ കുറിച്ച് ചർച്ച ചെയ്യുവാനാണ് ഈ യോഗം വിളിച്ചത്.

യുദ്ധാനന്തരം തകർന്ന യൂറോപ്പിലെ രാജ്യങ്ങളെ പുനസ്ഥാപിക്കുക എന്നതായിരുന്നു പ്രധാന ഉദ്ദേശം. എങ്കിലും തുടർന്നു ഉണ്ടായ ശീതയുദ്ധം , യാൾട്ട കോൺഫറൻസിലെ തീരുമാനങ്ങളെ വിവാദപരമാക്കിതീർത്തു. യു.എസ്.എ പ്രസിഡൻറ് റൂസ്വെൽറ്റ്, ബ്രിട്ടൺ പ്രധാനമന്ത്രി ചർച്ചിൽ ,സോവിയറ്റ് റഷ്യ യുടെ മാർഷൽ ജോസഫ് സ്റ്റാലിൻ എന്നിവരായിരുന്നു ഈ യോഗത്തിൽ പങ്കെടുത്തത്.

വർഗ്ഗം:ലോകമഹായുദ്ധങ്ങൾ
വർഗ്ഗം:യൂറോപ്പിന്റെ ചരിത്രം
വർഗ്ഗം:ശീതയുദ്ധം
വർഗ്ഗം:1945
ലണ്ടൻ അണ്ടർഗ്രൗണ്ട്

ലോകത്തിലെ ആദ്യ ഭൂഗർഭ മെട്രോ-റെയിൽ ശൃംഖലയാണ് **ലണ്ടൻ അണ്ടർഗ്രൗണ്ട്**. 270 നിലയങ്ങളും 402 കിലോമീറ്റർ റെയിൽപ്പാതയും ഇതിനെ ലോകത്തിലെ ഏറ്റവും വലിയ മെട്രോ ശൃംഖലകളിൽ ഒന്നും ആക്കുന്നു. ലണ്ടനും അടുത്തുള്ള പ്രദേശങ്ങളും സേവിക്കുന്ന ഈ പൊതുമേഖലാ സ്ഥാപനം 1863-ൽ തുറന്നു. 

## ചരിത്രം
ലണ്ടൻ നഗരത്തെ ചുറ്റുമായുള്ള തീവണ്ടി നിലയങ്ങളുമായി ബന്ധിപ്പിക്കാനുള്ള തീരുമാനത്തെത്തുടർന്ന് അത്തരത്തിലൊരു പാത നിർമ്മിക്കാൻ മെട്രോപൊളിറ്റൻ റെയിൽവേ കമ്പനിയെ നിയമിച്ചു. പാഡിങ്റ്റൺ മുതൽ ഫാരിങ്റ്റൺ വരെയുള്ള ആദ്യ ഘട്ടം 1863-ൽ തുറന്നു. 38,000 യാത്രക്കാരെ ആദ്യദിനം തന്നെ വഹിച്ച് ഈ ഗതാഗതമാർഗ്ഗം കഴിവു തെളിയിച്ചപ്പോൾ പുതിയ പാതകളുടെ നിർമ്മാണത്തിന് അനുമതി ലഭിച്ചു. അങ്ങനെ 1868-ൽ കെൻസിങ്റ്റണെ ബ്രിട്ടീഷ് ഭരണതലസ്ഥാനമായ വെസ്റ്റ്മിന്സ്റ്ററുമായി ബന്ധിപ്പിച്ചു.  ഇക്കാലത്ത് പാത പോകുന്ന വഴി മുഴുവൻ കുഴിക്കുകയും, നിർമ്മാണത്തിനു ശേഷം മൂടുകയുമാണ് ചെയ്തിരുന്നത്. ഭൂഗർഭ ഗുഹകളിലൂടെ മാത്രം നിർമ്മിച്ച ആദ്യ പാത സിറ്റി ആൻഡ് സൗത്ത് ലണ്ടൻ റെയിൽവേയുടെ കിംഗ് ജെയിംസ് സ്റ്റ്രീറ്റ് - സ്റ്റോക് വെല്ല് പാതയാണ്. ഇതിൽ വൈദ്യുത എഞ്ചിനുകളാണ് ഉപയോഗിച്ചത്. ലയനങ്ങളും ഉടമ്പടികളും കാരണം ഇരുപതാം നൂറ്റാണ്ടിന്റെ തുടക്കത്തോടെ UNDERGROUND എന്ന ഒരു ഏകീകൃത ബ്രാന്റിങ് നിലവിൽ വന്നു. ഒന്നാം ലോകമഹായുദ്ധകാലത്ത് ലണ്ടൻ നിവാസികൾ ജർമ്മൻ വിമാനങ്ങളെ ഭയന്ന് അണ്ടർഗ്രൗണ്ട് നിലയങ്ങളിൽ കഴിയുക പതിവായിരുന്നു. 

1933-ൽ വിവിധ സ്വകാര്യ കമ്പനികളാൽ നടത്തപ്പെട്ടിരുന്ന ലണ്ടൻ അണ്ടർഗ്രൗണ്ട് സർക്കാർ ഏറ്റെടുത്തു. ഇരുപത്തിയൊന്നാം നൂറ്റാണ്ടിന്റെ തുടക്കത്തിൽ കുറച്ചുകാലം സർക്കാർ - സ്വകാര്യ സംയുക്തസംരംഭമായി പ്രവർത്തിപ്പിച്ചുവെങ്കിലും പിന്നീട് ട്രാൻസ്പോർട്ട് ഫോർ ലണ്ടൻ എന്ന പൊതുമേഖലാ കോർപ്പൊറേഷന് കൈമാറി.

## വിവരണം
രണ്ടു തരം പാതകളാണ് അണ്ടർഗ്രൗണ്ടിലുള്ളത്. കുഴിക്കുകയും മൂടുകയും എന്ന രീതിയിലൂടെ നിർമ്മിച്ചവയാണ് സബ്-സർഫസ് പാതകൾ. സർക്കിൾ, ഡിസ്ട്രിക്റ്റ്, ഹാമർസ്മിത്ത് ആൻഡ് സിറ്റി, മെട്രോപ്പൊലിറ്റൻ എന്നീ പാതകൾ ഈ വർഗ്ഗത്തിൽപ്പെടുന്നു. ഭൂഗർഭ ഗുഹകളിലൂടെ മാത്രം നിർമ്മിക്കപ്പെട്ട പാതകളാണ് ഡീപ്പ് ട്യൂബ് പാതകൾ. ബേക്കർലൂ, ജൂബിലീ, സെൻട്രൽ, നോർത്തേർൺ, വിക്റ്റോറിയാ, പിക്കാഡെല്ലി, വാട്ടർലൂ ആൻഡ് സിറ്റി പാതകൾ ഈ വർഗ്ഗത്തിൽപ്പെട്ടവയാണ്.

## ചിത്രങ്ങൾ

## അവലംബം

വർഗ്ഗം:ലണ്ടന്റെ ഭാഗങ്ങൾ
വർഗ്ഗം:ലണ്ടൻ
വർഗ്ഗം:ഭൂഗർഭ പാതകൾ
വർഗ്ഗം:മെട്രോ റെയിൽ പാതകൾ
വർഗ്ഗം:1863
ടി.ആർ. കൃഷ്ണസ്വാമി അയ്യർ

1890 തൃശ്ശൂർ ജില്ലയിലെ ചേലക്കര പഴന്നൂരിലാണ് പ്രമുഖ സ്വാതന്ത്ര്യസമരസേനാനിയും സാമൂഹ്യ പരിഷ്കർത്താവുമായിരുന്ന **ടി.ആർ. കൃഷ്ണസ്വാമി അയ്യരുടെ** ജനനം.1923-ൽ അദ്ദേഹം അകത്തേത്തറ ശബരി ആശ്രമം സ്ഥാപിച്ചു. വിദ്യാർത്ഥിയായിരിക്കെ തന്നെ അധസ്ഥിതവർഗത്തിന്റെ ഉന്നമനത്തിനു പ്രവർത്തിച്ച കൃഷ്ണസ്വാമി അയ്യർ വക്കീൽപ്പണി ഉപേക്ഷിച്ചാണ് ഗാന്ധിജിയുടെ പാത സ്വീകരിച്ചത്. 1923-ൽ പാലക്കാട് അകത്തേത്തറയിലെ അത്താഴച്ചിറയിൽ സരോജിനി നായിഡുവിന്റെ അധ്യക്ഷതയിൽ ചേർന്ന കോൺഗ്രസിന്റ സംസ്ഥാന സമ്മേളനത്തിൽ കൃഷ്ണസ്വാമി അയ്യർ തുടങ്ങിവച്ച പന്തിഭോജനമാണ് അയിത്തോച്ചാടനം എന്ന ആശയത്തിലേക്ക് എത്തിയത്. പന്തിഭോജനത്തെത്തുടർന്ന് ഭ്രഷ്ട് കൽപ്പിക്കപ്പെട്ട അദ്ദേഹത്തെ കൽപ്പാത്തിയിൽ നിന്നും ആട്ടിയോടിച്ചു. കേരളചരിത്രത്തിലാദ്യമായി അയിത്ത-മുന്നാക്ക ജാതിക്കാരെ ഒന്നിച്ചിരുത്തി വിദ്യാഭ്യാസം ചെയ്യിക്കുന്നതിനുവേണ്ടി സ്കൂൾ ആരംഭിച്ചത് ഇദ്ദേഹമാണ്. ഇതറിഞ്ഞ ഗാന്ധിജി 1924, 1927, 1934 എന്നീ വർഷങ്ങളിൽ ഇവിടം സന്ദർശിച്ചിരുന്നു. ഈ സ്കൂളാണ് പിൽകാലത്ത് പ്രസിദ്ധമായ ശബരി ആശ്രമം എന്ന പേരിൽ അറിയപ്പെട്ടത്.വൈക്കം സത്യാഗ്രഹത്തിൽ പങ്കെടുത്തതിന് ഇദ്ദേഹത്തിനു തടവുശിക്ഷയനുഭവിക്കേണ്ടിവന്നു മാത്രമല്ല ഇദ്ദേഹത്തിന്റെ നേതൃത്വത്തിൽ കപ്പടം പങ്കുണ്ണിനായരെപ്പോലെയുള്ള നേതാക്കൾ പങ്കെടുത്ത ഒരു ഉപ്പുസത്യാഗ്രഹവും നടന്നു. യുവഭാരതം എന്ന പത്രത്തിൻറെ പത്രാധിപരായിരുന്നു ടി.ആർ.കൃഷ്ണസ്വാമി അയ്യർ. 1934-ൽ 44-ആം വയസ്സിൽ കൃഷ്ണസ്വാമി അയ്യർ അന്തരിച്ചു.
ക്ഷേത്രപ്രവേശനവിളംബരം കഴിഞ്ഞ്  തിരുവനന്തപുരത്തുനടന്ന യോഗത്തിൽ കൃഷ്ണസ്വാമി അയ്യരുടെ സംഭാവനകൾ ഓർത്തുകൊണ്ട് ഗാന്ധിജി പറഞ്ഞതാണ് ഈ വാക്കുകൾ.
## ജീവിത രേഖ
1890 ൽ തൃശ്ശൂർ ജില്ലയിലെ ചേലക്കര പഴന്നൂരിലെ മഞ്ഞപ്രയിലാണ് ജനനം. പാലക്കാട് വിക്ടോറിയ കോളേജിലെ ഇന്റർമീഡിയറ്റ് പഠനശേഷം മദിരാശിയിൽ നിന്നും നിയമപഠനം പൂർത്തിയാക്കി.

1920 ഡിസംബറിൽ നാഗ്പുരിൽ ചേർന്ന കോൺഗ്രസ് സമ്മേളനത്തിൽ പങ്കെടുത്ത് തിരിച്ചെത്തിയ അദ്ദേഹം ഗാന്ധിയൻ ആശയങ്ങളിൽ ആകൃഷ്ടനായി ഹരിജനോദ്ധാരണ, അയിത്തോച്ചാടന പ്രവർത്തനങ്ങളിൽ സജീവമായി. സരോജിനി നായിഡുവിന്റെ നേതൃത്വത്തിൽ 1922 മെയ് ആറ് മുതൽ പാലക്കാട് നടന്ന കോൺഗ്രസ് സമ്മേളനത്തിൽ നടത്തിയ പന്തിഭോജനത്തിന് മുഖ്യ സംഘാടകത്വം വഹിച്ചതിനെത്തുടർന്ന് തുടർന്ന് കൽപ്പാത്തിയിലെ യാഥാസ്തിക ബ്രാഹ്മണ സമൂഹം അദ്ദേഹത്തെ ഭ്രഷ്ട് കൽപ്പിച്ച് അഗ്രഹാരത്തിൽ നിന്ന് പുറത്താക്കി. ഇതിനു ശേഷം അയിത്തജാതിക്കാരായി കണ്ട് അകറ്റിനിർത്തിയിരുന്ന കുട്ടികളെ മുന്നോക്ക വിഭാഗത്തിനൊപ്പം ഒന്നിച്ചിരുത്തി വിദ്യാഭ്യാസം ചെയ്യിക്കുന്നതിനുവേണ്ടിയുള്ള വിദ്യാലയം എന്ന നിലയ്ക്ക് കൃഷ്ണസ്വാമി അയ്യരും ഭാര്യ ഈശ്വരി അമ്മാളും ചേർന്ന് 1922 ഒക്ടോബർ രണ്ട് ഗാന്ധി ജയന്തി ദിനത്തിൽ ശബരി ആശ്രമം ആരംഭിച്ചു.

1930-ലെ ഉപ്പുസത്യാഗ്രഹത്തിൽ പങ്കെടുത്തതിന് അദ്ദേഹവും ഭാര്യയും മകനും ജയിലിലായി. ഇതിന്റെ പേരിൽ ക്രൂരമായ മർദനങ്ങൾക്ക് അദ്ദേഹം വിധേയനായിട്ടുണ്ട്. അതിനുശേഷം യുവഭാരതം എന്ന അദ്ദേഹത്തിന്റെ പത്രത്തിൽ വന്ന ലേഖനത്തെച്ചൊല്ലിയും പോലീസ് മർദ്ദനത്തിന് ഇരയായിട്ടുണ്ട്. 1935 ഏപ്രിൽ 29-ന്‌ നാൽപ്പത്തിനാലാം വയസ്സിൽ അദ്ദേഹം അന്തരിച്ചു.

## പുറം കണ്ണികൾ

* ടി. ആർ. കൃഷ്ണസ്വാമി അയ്യരുടെ ഫോട്ടോ-www.keralaculture.org
* ഗാന്ധിജിയും കസ്തൂർബ ഗാന്ധിയും ശബരി ആശ്രമത്തിൽ, സമീപം കൃഷ്ണസ്വാമി അയ്യർ- ഫോട്ടോ (1934)

## അവലംബങ്ങൾ

വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1890-കളിൽ ജനിച്ചവർ
വർഗ്ഗം:ഏപ്രിൽ 30-ന് ജനിച്ചവർ
വർഗ്ഗം:1934-ൽ മരിച്ചവർ
ഇവൻ മര്യാദരാമൻ

സുരേഷ് ദിവാകർ സംവിധാനം ചെയ്ത ദിലീപും നിക്കി ഗൽറാണിയും അഭിനയിച്ച മലയാള ചലച്ചിത്രമാണ് ***ഇവൻ മര്യാദരാമൻ***. 1923-ൽ പുറത്തിറങ്ങിയ *Our Hospitality* എന്ന നിശ്ശബ്ദചലച്ചിത്രത്തിന്റെ റീമേക്ക് എന്ന നിലയിൽ 2010-ൽ പുറത്തിറങ്ങിയ *മര്യാദ രാമന്ന* എന്ന തെലുഗ് സിനിമയുടെ പുനർനിർമ്മിതിയാണ് ഈ സിനിമ. 

## കഥ
കേരളത്തിലെ രാവനപുരവും രാമപുരമെന്നുമുള്ള രണ്ടു ഗ്രാമത്തിലെ തലവന്മാർ തമ്മിൽ ഒരു അമ്പലത്തിന്റെ പേരിൽ അടിക്കുന്നു. ഈ അടിയിൽ രാമപുരത്തിന്റെ നേതാവ് കൊല്ലപെടുന്നു. അദ്ദേഹത്തിന്റെ ഭാര്യ മകനെയും കൊണ്ട് നാടുവിടുന്നു. 
വർഷങ്ങൾക്കു ശേഷം കഥ പൂനെയിൽ തുടരുന്നു. രാമൻ (ദിലീപ്) ഒരു പാവം തൊഴിലാളിയാണ്. ജോലിയിൽ നിന്ന് പുറത്താക്കപെട്ട ശേഷം തന്റെ നാട്ടിൽ തനിക്കു വേണ്ടി കാത്തിരിക്കുന്ന സ്വത്തിനെ കുറിച്ച് അറിയുന്നു. അത് എടുക്കാൻ വേണ്ടി നാട്ടിൽ പോകുന്ന വഴി ട്രെയിനിൽ കൃഷ്നെന്ദുവിനെ പരിചയപ്പെടുന്നു. പോസ്റ്റ്‌ ഓഫീസ് ഇന് വേണ്ടി ഒരു രേഖ അവളുടെ അച്ഛന്റെ കയ്യിൽ നിന്ന് വേടിക്കാൻ വേണ്ടി അവൻ അവളുടെ വീട്ടിൽ പോകുന്നു. അവിടെ അവൻ തന്നെ കൊല്ലാൻ കാത്തു നിൽകുന്ന അവളുടെ അച്ഛനയൂം ചേട്ടന്മാരെയും കണ്ടുമുട്ടുന്നു. അവരിൽ നിന്ന് രക്ഷപെടാനുള്ള അവന്റെ ശ്രമങ്ങളാണ് ബാകി കഥ. 

## അഭിനേതാക്കൾ
*ദിലീപ് - രാമൻ
*നിക്കി ഗൽറാണി -കൃഷ്നെന്ദു
* അബു സലിം - രുദ്രൻ
* ആനന്ദ്‌ - ഇന്ദ്രസിംഹൻ
* നഗിനീടു - നരസിംഹൻ
* സുധീർ സുകുമാരൻ - ചന്ദ്രസിംഹൻ
* താരാ കല്യാൺ - രാജലെക്ഷ്മി

## ആവമ്പലം


വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ബ്ലൂ ജീൻ

ഊർജ ഉപഭോഗം കുറച്ചു കൊണ്ട് അതിവേഗ കമ്പ്യൂട്ടിങ്ങ് സാധ്യമാക്കുക എന്ന ലക്ഷ്യത്തോടെ  ഐ.ബി.എം. 1999-ൽ തുടങ്ങിയ പദ്ധതിയാണ് **ബ്ലൂ ജീൻ**. ഏകദേശം നൂറ് ദശലക്ഷം ഡോളർ ചിലവിട്ട് കൊണ്ട് നടന്ന അഞ്ച് വർഷത്തെ ഗവേഷണത്തിന് ശേഷം 2004-ൽ ആണ് ആദ്യ തലമുറ ബ്ലൂ ജീൻ സൂപ്പർ കമ്പ്യൂട്ടറുകൾ നിർമിതമായത് . 2004-ൽ പുറത്തിറങ്ങിയ ബ്ലൂ ജീൻ/L ആണ് ഈ ശ്രേണിയിൽ പുറത്തിറങ്ങിയ ആദ്യ തലമുറ ബ്ലൂ ജീൻ സൂപ്പർ കമ്പ്യൂട്ടർ. 2007-ൽ ബ്ലൂ ജീൻ/P എന്ന രണ്ടാം തലമുറ ബ്ലൂ ജീൻ കമ്പ്യൂട്ടർ പുറത്തിറങ്ങി. 2011-ൽ ആണ് ബ്ലൂ ജീൻ ശ്രേണിയിലെ മൂന്നാം തലമുറ സൂപ്പർ കമ്പ്യൂട്ടറായ ബ്ലൂ ജീൻ/Q പുറത്തിറങ്ങിയത്. നവീന സാങ്കേതികവിദ്യക്കുള്ള 2009-ലെ അമേരിക്കൻ ദേശീയ ബഹുമതി ബ്ലൂ ജീൻ ശ്രേണിയിലുള്ള സൂപ്പർ കമ്പ്യൂട്ടറുകൾക് ലഭിക്കുകയുണ്ടായി .

## ചരിത്രം
ജീൻ വളർചയും പ്രോട്ടീൻ ഫോൾഡിങ്ങുമായും ബന്ധപ്പെട്ട ഗവേഷണങ്ങൾകാവശ്യമായ കമ്പ്യൂട്ടിങ്ങ് ശേഷി ആർജിക്കുക എന്ന ഉദ്ദേശത്തോടെയാണ് ബ്ലൂ ജീൻ പദ്ധതി 1999-ൽ ഐ.ബി.എം. ആവിഷ്കരിച്ചത്. 2004-ൽ ഗവേഷണം പൂർതിയാവുകയും ആദ്യ തലമുറ സൂപ്പർ കമ്പ്യൂട്ടറായ ബ്ലൂ ജീൻ/L പുറത്തിറങ്ങുകയും ചെയ്തു. ജീവ ശാസ്ത്ര ഗവേഷണങ്ങളിൽ മാത്രമല്ല ജ്യോതിശാസ്ത്രം, കാലാവസ്ഥാ പഠനങ്ങൾ, ഔഷധ ഗവേഷണം, പ്രപഞ്ചശാസ്ത്ര പഠനങ്ങൾ മുതലായവയ്കും ബ്ലൂ ജീൻ സൂപ്പർ കമ്പ്യൂട്ടറുകൾ ഉപയോഗപ്പെടുത്തുന്നുണ്ട്.

### ബ്ലൂ ജീൻ/L
ബ്ലൂ ജീൻ/L എന്ന പേരിലറിയപ്പെടുന്ന ഈ സൂപ്പർ കമ്പ്യൂട്ടറുകൾ ഗ്നു/ലിനക്സ് ഓപ്പറേറ്റിങ്ങ് സിസ്റ്റത്തിൽ ആണ് പ്രവർതിക്കുന്നത്. ബ്ലൂ ജീൻ/L ശ്രേണി സൂപ്പർ കമ്പ്യൂട്ടറുകൾക് 65000 കമ്പ്യൂട്ടിങ്ങ് നോഡുകൾ ഉണ്ട്. 2004 സെപ്റ്റമ്പർ 24-ന് ബ്ലൂ ജീൻ/L ലോകത്തിലെ ഏറ്റവും വേഗമേറിയ കമ്പ്യൂട്ടർ ആയി.
### ബ്ലൂ ജീൻ/P
മുൻതലമുറയേക്കാൾ മൂന്നിരട്ടി വേഗമുള്ള ബ്ലൂ ജീൻ/P ശ്രേണീ സൂപ്പർ കമ്പ്യൂട്ടറുകൾ 2007-ലാണ് പുറത്തിറങ്ങിയത് .  
### ബ്ലൂ ജീൻ/Q
10 പീറ്റാഫ്ലോപ് വരെ വേഗതയുള്ള ഈ ശ്രേണിയിലെ മൂന്നാം തലമുറ സൂപ്പർ കമ്പ്യൂട്ടർ പുറത്തിറങ്ങിയത് 2011-ലാണ്. ഇലക്ട്രിൿ കാർ ബാറ്ററിയുടെ ഗവേഷണം, ആഗോള കാലാവസ്ഥാ വ്യത്യാനവുമായി ബന്ധപ്പെട്ട പഠനങ്ങൾ, പ്രപഞ്ചോല്പത്തിയുമായി ബന്ധപ്പെട്ട പഠനങ്ങൾ മിറ എന്ന് പേരിട്ടിരിക്കുന്ന ബ്ലൂ ജീൻ/Q സൂപ്പർ കമ്പ്യൂട്ടർ കൊണ്ട് സാധ്യമാക്കുന്നു .

## അവലംബങ്ങൾ

വർഗ്ഗം:1999
വർഗ്ഗം:കമ്പ്യൂട്ടറുകളുടെ ചരിത്രം
വർഗ്ഗം:കമ്പ്യൂട്ടർ
മലശ്ശർ

പാലക്കാട്‌,തൃശൂർ, ഇടുക്കി ജില്ലകളിൽ കണ്ടു വരുന്ന ആദിവാസി വിഭാഗമാണ് **മലശ്ശർ**. നായാട്ടവിഭാഗം ഇടയാവർഗം ആണിവർ. ,മലസർ,നാട്ടുമാലസർ എന്നിങ്ങനെ രണ്ടു വിഭാഗം ഇവർക്കിടയിലുണ്ട് .നാട്ടു മലസർക്കിടയിൽ കൊണ്ട് മലസർ എന്നാ വിഭാഗവുമുണ്ട് .മലയിൽ അലയുന്നവർ എന്ന അർത്ഥത്തിൽ ആവാം ഇവരെ മലസർ എന്ന വിളിക്കുന്നത്.ഇവരുടെ  ജീവിത രീതികൾ തികച്ചും വ്യത്യസ്തമാണ്.
## അവലംബം

)
വർഗ്ഗം:കേരളത്തിലെ ആദിവാസികൾ
അരനാടർ

മലപ്പുറം ജില്ലയിൽ കണ്ടു വരുന്ന ആദിവാസി വിഭാഗമാണ്  **അരനാടർ**. കേരളത്തിലെ തന്നെ ഏറ്റവും പ്രാകൃതരായ ഗിരിവർഗക്കാരിലൊന്നാണ് അരനാടർ .വേട്ടയാടിയും വനവിഭവങ്ങൾ ശേഖരിച്ചുമാണ് ഇവർ കഴിഞ്ഞിരുന്നത് .ഇന്ന് ഇവരുടെ സ്ഥിതി ഏറെക്കുറെ മെച്ചപ്പെട്ടിട്ടുണ്ട്. 
## പ്രത്യേകതകൾ
നിലമ്പൂർ താലൂക്കിലെ വഴിക്കടവ്, കരുളായി, എടക്കര, ശങ്കരകുളം, പോത്ത്കല്ല് തുടങ്ങിയ പ്രദേശങ്ങളിൽ ഇവരുടെ 'പിര'കൾ കാണാം. താമസസ്ഥലത്തെ ഇവർ ചെമ്മം എന്നു വിളിക്കുന്നു. പണ്ടു കാലത്ത് ഇലകൾ ധരിച്ചിരുന്ന ഇവർ ഇപ്പോൾ മുണ്ടുടുക്കുന്നു. മക്കത്തായ സമ്പ്രാദമാണ് ഇവർക്കിടയിൽ പ്രാചാരത്തിലുള്ളത്. 

പെൺകുട്ടികളെ സംബന്ധിച്ച് തെരണ്ടു കല്യാണം പ്രധാനമാണ്. ഏഴു ദിവസത്തോളം ചടങ്ങുകൾ നീണ്ടുനിൽക്കും. കല്യാണത്തിന് ചിലർ താലി ഉപയോഗിക്കും. തോടകളും മണികളും ചരടിൽ കോർത്തതാണ് താലി.  മരിച്ചാൽ ചൂടു വെള്ളം കൊണ്ടു കുളിപ്പിച്ചേ അവർ ശവം മറവു ചെയ്യാറുള്ളൂ. ആട്ടംവെയ്പ് എന്നൊരു പരേതക്രിയ ഇവർക്കിടയിലുണ്ട്.
## അവലംബം


വർഗ്ഗം:കേരളത്തിലെ ആദിവാസികൾ
എം. ചന്ദ്രദത്തൻ

പ്രമുഖ ഇന്ത്യൻ ബഹിരാകാശ ശാസ്ത്രജ്ഞനും മുഖ്യമന്ത്രിയുടെ ശാസ്ത്ര ഉപദേഷ്ടാവും വിക്രം സാരാഭായ് ബഹിരാകാശകേന്ദ്രത്തിന്റെ ഡയറക്ടറും ആയി പ്രവർത്തിച്ചിരുന്ന എം.ചന്ദ്രദത്തൻ 1951 മെയ് 8 ന് മാധവൻ വസുമതി ദമ്പതികളുടെ മകനായി തിരുവനന്തപുരം ജില്ലയിലെ വർക്കലയിൽ  ജനിച്ചു. 

ഗവൺമെന്റ് ഹൈസ്‌കൂൾ വർക്കല, ശിവഗിരി ശ്രീനാരായണ കോളേജ്, തൃശൂർ ഗവണ്മെന്റ് എഞ്ചിനീയറിംഗ് കോളേജ് , ബിർള ഇൻസ്റ്റിറ്റ്യൂട്ട് ഓഫ് ടെക്നോളജി എന്നിവിടങ്ങളിൽ നിന്ന് പഠനം പൂർത്തിയാക്കി. കെമിക്കൽ എഞ്ചിനീറിങ്ങിൽ ലക്ച്ചറർ ആയി മണിപ്പാൽ എഞ്ചിനീറിങ് കോളേജിൽ ഔദ്യോഗിക ജീവിതം ആരംഭിച്ച അദ്ദേഹം  വിക്രം സാരാഭായ് ബഹിരാകാശകേന്ദ്രത്തിന്റെ ഡയറക്ടറായി വിരമിച്ചു. ബിർള ഇൻസ്റ്റിട്യൂട്ടിൽ നിന്ന് റോക്കറ്റ് പ്രൊപ്പൽഷനിൽ ഡോക്റ്ററേറ്റ് നേടിയ അദ്ദേഹം 43 വർഷം വിക്രം സാരാഭായ് ബഹിരാകാശകേന്ദ്രത്തിൽ സേവനം അനുഷ്ഠിച്ചു. ശ്രീഹരിക്കോട്ടയിൽ 30ൽ അധികം വിക്ഷേപങ്ങൾക്ക് നേതൃത്വം നൽകി. ചന്ദ്രയാൻ, മംഗൾയാൻ വിക്ഷേപണ വിജയങ്ങൾക്ക് പിന്നിൽ പ്രവർത്തിച്ചു.   

ഡോ. എം ചന്ദ്രദത്തന്റെ നേതൃത്വത്തിൽ ആണ് ഉപഗ്രഹ വിക്ഷേപണ റോക്കറ്റുകളിൽ ഉപയോഗിക്കുന്ന കരുത്തുറ്റ സോളിഡ് 200 പ്രൊപ്പലന്റ്  തദ്ദേശീയമായി വികസിപ്പിച്ചെടുത്തത്. അദ്ദേഹം ഡയറക്ടർ ആയി ഇരുന്ന സമയത്താണ് ശ്രീഹരിക്കോട്ടയിലെ സതീഷ് ധവാൻ സ്‌പേസ് സെന്ററിൽ റോക്കറ്റ് വിക്ഷേപണത്തിനുള്ള അടിസ്ഥാന സൗകര്യങ്ങൾ ഒരുക്കിയത്. റീ യൂസബിൾ ലോഞ്ച് വെഹിക്കിൾ എന്ന പ്രോജക്ടിനായി അതിന്റെ കരയിലെ ലാൻഡിംഗിനായി 5 കിലോമീറ്റർ വരുന്ന എയർ സ്ട്രിപ്പിന്റെ നിർമാണ രൂപരേഖയും അടിസ്ഥാന സൗകര്യങ്ങളും ഒരുക്കിയതും ഇദ്ദേഹം ആയിരുന്നു.    

2014ൽ പദ്മശ്രീ പുരസ്കാരം നൽകി രാജ്യം അദ്ദേഹത്തെ ആദരിച്ചു.     

## അവലംബം

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
വർഗ്ഗം: കേരളത്തിൽ നിന്നുള്ള ബഹിരാകാശ ശാസ്ത്രജ്ഞർ
എരവാലൻ

പാലക്കാട്‌ ജില്ലയിലെ ചിറ്റൂരിൽ കണ്ടു വരുന്ന ആദിവാസി വിഭാഗമാണ്  **എരവാലൻ**. ആദ്യകാലത്ത്  ഭിക്ഷാടനം നടത്തിയായിരുന്നു ഇവർ ആഹാരം സമ്പാദിച്ചിരുന്നത് .ഇരക്കുന്നവൻ എന്ന വാക്കിൽ നിന്നാവാം 'എരവാലൻ 'എന്നാ പേരുണ്ടായത് എന്നു കരുതപ്പെടുന്നു. എരവാലന്മാർ പരസ്പരം സംസാരിക്കുന്ന ഭാഷ തമിഴിനോട് സാമ്യമുള്ളതാണ്. കോയമ്പത്തൂർ ജില്ലയിലും ഈ ഗിരിവർഗക്കാരെ കാണാം.
## അവലംബം


വർഗ്ഗം:കേരളത്തിലെ ആദിവാസികൾ
വിഴവൻ

തൃശൂർ ജില്ലയിലും ഇട്ടിയാനി,ആതിരപ്പള്ളി എന്നി  പ്രദേശങ്ങളിലും മൂവാറ്റുപുഴയിലും  കണ്ടു വരുന്ന ആദിവാസി വിഭാഗമാണ് **വിഴവർ**. മലങ്കുടി എന്ന പേരിലായിരുന്നു  ഇവർ അറിയപ്പെട്ടിരുന്നത് .പശ്ചിമഘട്ടത്തിലെ കൊടുങ്കാടുകളിലാണ് ഇവരുടെ താമസം. മലകളിൽ നിന്ന് പുഴകളിലൂടെ ഈറ്റയും മുളയും ഒഴുക്കിക്കൊണ്ടു വരുന്നതാണ് ഇവരുടെ പ്രധാന ജോലി. ഇവരുടെ തലവന്മാരെ കാണിക്കാർ എന്നു വിളിക്കും.
## അവലംബം


വർഗ്ഗം:കേരളത്തിലെ ആദിവാസികൾ
പ്രതിരോധമന്ദിരം

പ്രതിരോധമന്ദിരം(ഇംഗ്ലീഷ്:Siege tower) എന്നത് കാഴ്ച്ചയിൽ ഗോപുരം പോലെയിരിക്കുന്ന ഒരു പ്രത്യേക ഉപരോധായുധമാണ്.മദ്ധ്യകാലഘട്ടത്തിൽ ഇവയെ ബെല്ഫ്രി(Belfry) എന്നും ബ്രീച്ചിംഗ് ടവർ(Breaching tower) എന്നും വിളിച്ചിരുന്നു.ഇവയുടെ നിർമ്മാണ ഉദ്ദേശം പോരാളികളെയും ഗോവണികളെയും ഉപരോധിക്കപ്പെട്ടുകൊണ്ടിരിക്കുന്ന കോട്ടയുടെയോ പട്ടണത്തിന്റെയോ മതിൽകെട്ടിലെ(ഇംഗ്ലീഷ്:Fortification) പ്രതിരോധ സംവിധാനങ്ങളിൽനിന്നും സംരക്ഷിക്കുകയെന്നതയിരുന്നു. പ്രതിരോധമന്ദിരത്തിന്റെ അസ്ഥിവാരം മിക്കവാറും സമചതുരമായിരുന്നു.സാധാരണയായി ഇവയ്ക്ക് നാല്ചക്രങ്ങളും അക്രമിക്കേണ്ട  മതില്കെട്ടിന്റെ ഏതാണ്ട് തുല്യമായ ഉയരവുമായിരുന്നു.ചിലപ്പോൾ വില്ലാളികൾക്ക് മതിൽകെട്ട്‌ ആക്രമിക്കാനുള്ള സൗകര്യത്തിനായി ഉയരം അതിലും കൂടുതലുമാക്കരുണ്ടായിരുന്നു.ഇവ മരം കൊണ്ടായിരുന്നു ഉണ്ടാക്കാറ്.അതിനാൽ ശത്രുക്കൾ ഇതിനു തീ വയ്ക്കാതിരിക്കാനായി ഇവ ഇരുമ്പ് കൊണ്ടോ പുതിയ മൃഗത്തോൽ കൊണ്ടോ പൊതിയാരുണ്ടായിരുന്നു.

ക്രിസ്തുവിനുമുന്പ് നാലാം ശതകത്തിൽ ഇവ യൂറോപ്പിൽ ഉപയോഗിച്ചിരുന്നു.രാക്ഷസക്കവണകൾ പോലെ ഇവയും വളരെ വലുതായിരുന്നു.അതിനാൽത്തന്നെ ഇവ പണിയാൻ വളരെയധികം സമയം ആവശ്യമായിരുന്നു.ഇതുകൊണ്ടുതന്നെ ഗോവണികളും ഭിത്തിഭേതനയന്ത്രങ്ങളും(ഇംഗ്ലീഷ്:Battering Ram) മതിൽകെട്ട്‌ കടക്കാൻ സഹായിക്കുന്നതിൽ പരാജയപ്പെട്ടാൽ മാത്രമേ ഇവ പണിയാൻ ശ്രമിക്കുകതന്നെ ചെയ്തിരുന്നുള്ളൂ.

ഇവയിൽ ചിലപ്പോൾ കുന്തക്കാരും വാൾക്കാരും വില്ലാളികളും മറ്റും മതില്കെട്ടിന്റെ സംരക്ഷകരെ അക്രമിക്കുനതിനായി കയറാറുണ്ടായിരുന്നു.എന്നിരുന്നാലും പ്രതിരോധമന്ദിരത്തിന്റെ വലിപ്പം കാരണം മതില്കെട്ടിന്റെ മുകളില്നിന്നും പീരങ്കിപോലുള്ള ആയുധങ്ങളുപയോഗിച്ച് ഇവ ആക്രമിക്കുക എന്നത് എളുപ്പമായിരുന്നു.

പ്രതിരോധമന്ദിരം മതില്കെട്ടിന്റെ അടുത്തെത്തിയാൽ ഇതില്നിന്നും അക്രമികൾക്ക് മതില്കെട്ടിന്റെ അകത്തുകടക്കാനായി പ്രതിരോധമന്ദിരത്തിൽനിന്നും ഒരു മരപ്പാലം മതില്കെട്ടിന്റെ അകത്തേക്ക് ഇടുകയാണ് ചെയ്യാറ്

## '''ചരിത്രം'''

### പുരാതനകാലം
ഏറ്റവും ആദ്യം പ്രതിരോധമന്ദിരങ്ങൾ ഉപയോഗിച്ചിരുന്നത് ഏതാണ്ട് ബി.സി. ഒൻപതാം ശതകത്തിൽ നവ അസ്സീറിയൻ സാമ്രാജ്യമായിരുന്നു.ഈ കാലഘട്ടത്തിൽ തന്നെ പല വമ്പൻ പ്രതിരോധമന്ദിരങ്ങളും നിർമ്മിക്കപ്പെട്ടു. എങ്കിലും അക്കാലത്ത് നഗരങ്ങൾ മിക്കതും നദീതീരങ്ങളിലായിരുന്നു.അതിനാൽത്തന്നെ പ്രതിരോധമന്ദിരങ്ങൾ ചിലപ്പോൾ നദിയുടെ ആഴംകുറഞ്ഞ ഭാഗങ്ങളിലൂടെ കൊണ്ടുപോകുകയോ അത് സാധ്യമല്ലാത്തപ്പോൾ കപ്പലുകളിൽ കയറ്റികൊണ്ടുപോകുകയോ ആണ് ചെയ്തിരുന്നത്.സഞ്ചരിക്കാൻ കഴിയുന്ന പ്രതിരോധമന്ദിരങ്ങളെക്കുറിച്ച് പ്രതിപാതിക്കുന്ന പുരാതന ചൈനയിലെ ആദ്യ രേഖ കപ്പൽ യുദ്ധങ്ങലെക്കുരിച്ചുള്ള ഒരു രേഖയിലാണ്.
### മദ്ധ്യകാലം

റോമൻ സാമ്രാജ്യത്തിന്റെ തകർച്ചയോടുകൂടി മദ്ധ്യകാലഘട്ടത്തിൽ പ്രതിരോധമന്ദിരങ്ങളുടെ ഉപയോഗം അതിന്റെ ഏറ്റവും ഉയരത്തിലെത്തി.കൂടാതെ പ്രതിരോധമന്ദിരങ്ങളുടെ മുന്നേറ്റം തടയുന്ന ചെറിയ കൃത്രിമ കിടങ്ങുകൾ മൂടുന്ന തൊഴിലാളികൾക്ക് മതിൽകെട്ടിലെ(ഇംഗ്ലീഷ്:Fortification) പ്രതിരോധ സംവിധാനങ്ങളിൽനിന്നും രക്ഷപ്പെടാനുള്ള നീക്കാവുന്ന കൂറ്റൻ  മറകളും ഈ കാലത്തുതന്നെ വികസിപ്പിച്ചെടുത്തു.എ.ഡി.1266ൽ 200 വില്ലാളികൾക്ക് കയറാൻ പറ്റുന്ന ഒരു വലിയ പ്രതിരോധമന്ദിരം പണിയപ്പെടുകയുണ്ടായി.വെടിമരുന്നിന്റെ വരവോടെ ഒരേസമയം പ്രതിരോധമന്ദിരങ്ങളും വലിയ മതിൽക്കെട്ടുകളും ഉപയോഗശൂന്യമായി.എങ്കിലും പിന്നീട് പ്രതിരോധമന്ദിരങ്ങളുടെ ഒരു വകഭേതമായ മരം കൊണ്ടുതന്നെ നിർമ്മിക്കുന്ന പീരങ്കികൾ കയറ്റാവുന്ന ഗോപുരങ്ങൾ(ഇംഗ്ലീഷ്:battery-towers) രംഗത്തെത്തി.പിന്നീട് ഇവയും ചരിത്ര ശേഷിപ്പായി മാറി

## '''അവലംബം'''
ഇംഗ്ലീഷ് വിക്കിപീഡിയ

വർഗ്ഗം:ചരിത്രം
ഡോഗ് ഇയേഴ്‌സ്

സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് **ഡോഗ് ഇയേഴ്‌സ്**. ഡാൻസിങ് ട്രലജിയിലെ അവസാന നോവലാണിത്.
## പ്രമേയം
രണ്ടാം ലോകമഹായുദ്ധത്തിനു മുൻപ് മുതൽ യുദ്ധാനന്തര കാലം വരെ നീളുന്ന കാലത്തിലൂടെ വാൾട്ടർ മാറ്റേണും പാതി യഹൂദനായ എഡ്വാഡ് ആംസെൽ എന്നീ രണ്ട് മനുഷ്യരുടെ കഥയാണിത്.  
## അവലംബം


വർഗ്ഗം:ജർമ്മൻ നോവലുകൾ
വർഗ്ഗം:ഗുന്തർ ഗ്രാസിന്റെ നോവലുകൾ
വർഗ്ഗം:നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
ദ റാറ്റ്

സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് **ദ റാറ്റ്** . 1986 ലാണ് ഈ നോവൽ പ്രസിദ്ധീകരിച്ചത്. 
## പ്രമേയം
ടിൻ ഡ്രമ്മിലെ നായകനായ ഓസ്‌കറിന് ക്രിസ്മസ് സമ്മാനമായി ലഭിച്ച ഒരു പെരുച്ചാഴിയുമായുള്ള സംഭാഷണത്തിലൂടെ ആ എലിയാണ് മനുഷ്യരാശിയുടെ ആസന്നമായ അന്ത്യത്തെപ്പറ്റി സംസാരിക്കുന്നത്.
## അവലംബം


വർഗ്ഗം:ജർമ്മൻ നോവലുകൾ
വർഗ്ഗം:ഗുന്തർ ഗ്രാസിന്റെ നോവലുകൾ
പീലിങ് ദ ഒനിയൻ

സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച ആത്മകഥാംശമുള്ള രചനയാണ് **പീലിങ് ദ ഒനിയൻ**. 2006 ൽ പ്രസിദ്ധീകരിച്ച ഈ കൃതിയിൽ, ഹിറ്റ്‌ലർ ഭരണകാലത്ത് നാസി അർധസൈനിക വിഭാഗമായ വാഫൻ - എസ്സ് എസ്സിൽ ജോലിചെയ്തതായി ഏറ്റുപറഞ്ഞിരുന്നു .
## അവലംബം


വർഗ്ഗം:ജർമ്മൻ കൃതികൾ
വർഗ്ഗം:ഗുന്തർ ഗ്രാസിന്റെ കൃതികൾ
വർഗ്ഗം:ആത്മകഥകൾ
കാറ്റ് ആൻഡ് മൗസ്

സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് **കാറ്റ് ആൻഡ് മൗസ്**.  ഗ്രാസിന്റെ ഡാൻസിങ് ത്രയം നോവലുകൾ (ഡാൻസിങ് ട്രിലജി) എന്നറിയപ്പടുന്ന മൂന്ന് നോവലുകളിൽ രണ്ടാമത്തെ രചനയാണിത്. 
## കഥാപാത്രങ്ങൾ
അസാധാരണ വലിപ്പത്തിൽ തൊണ്ടമുഴയുള്ള ജോച്ചിം മാൾക്കും അവന്റെ സ്‌കൂൾ മേറ്റ് പൈലെൻസുമാണ് നോവലിലെ മുഖ്യ കഥാപാത്രങ്ങൾ. 'യുദ്ധങ്ങളുടെയും സർക്കാർ നിയന്ത്രിക്കുന്ന രാഷ്ട്രീയത്തിന്റെയും കാലത്തും വൈയക്തികഗുണങ്ങൾ അതിജീവിക്കുന്നതിനെപ്പറ്റിയുള്ള ഉജ്ജ്വലമായ കഥ' എന്നാണ് ന്യൂയോർക്ക് ടൈംസിന്റെ സാഹിത്യനിരൂപകൻ സ്റ്റീഫൻ സ്‌പെൻഡർ പുസ്തകത്തെ വിശേഷിപ്പിച്ചിരുന്നു.
## മലയാളത്തിൽ
എലിയും പൂച്ചയും എന്ന പേരിൽ ഈ കൃതിക്ക് മലയാള വിവർത്തനം പ്രസിദ്ധീകരിച്ചിട്ടുണ്ട്.
## അവലംബം


വർഗ്ഗം:ജർമ്മൻ നോവലുകൾ
വർഗ്ഗം:ഗുന്തർ ഗ്രാസിന്റെ നോവലുകൾ
വർഗ്ഗം:നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
ഫുലെൻജിയ

തുടക്ക ജുറാസ്സിക് കാലത്ത് ജീവിച്ചിരുന്ന ഒരു ദിനോസർ ആണ് **ഫുലെൻജിയ**. ഇവ പ്രോസോറാപോഡ് ആണോ അതോ അടിസ്ഥാന സോറാപോഡമോർഫ ആണോ എന്ന് തീർച്ചയായിടില്ല. ഇവയുടെ ഫോസ്സിൽ  കിട്ടിയിടുള്ളത് ചൈനയിൽ നിന്നും ആണ് . ഇവയുടെ വർഗം തിരിച്ചത് 1977-ൽ ആണ് . ഇവയെ നോമെൻ ഡുബിയം ആയി കണക്കാകുന്നു .

## അവലംബം
*Yang, Z. (1982b). On a new genus of dinosaur from Lufeng, Yunnan. *Selected works of Yang*, Z. p. 38-42. Science Press, Beijing (中文).
*http://www.dinochecker.com/dinosaurs/FULENGIA 
വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
നോമെൻ ഡുബിയം

ജീവശാസ്ത്രത്തിൽ തീർച്ച ഇല്ലാത്ത അല്ലെക്കിൽ സംശയം ഉള്ള ശാസ്ത്രനാമങ്ങളെ ആണ് **നോമെൻ ഡുബിയം** എന്ന് വിളിക്കുന്നത്‌ . 

ബാക്റ്റീരിയോളജിയിൽ ആക്കട്ടെ ജുഡീഷ്യൽ കമ്മീഷൻ നിരാകരിച്ച ബാക്ടീരിയകളുടെ നാമത്തെ ആണ് നോമെൻ ഡുബിയ എന്ന് പറയുക്ക. :

സസ്യശാസ്ത്രത്തിൽ ഇവയ്ക്ക് സവിശേഷമായ ഉപയോഗം ഇല്ല . എന്നിരുന്നാലും നിരാകരിക്കാൻ നിർദ്ദേശിച്ച പേരുകളെ ഇതിന്റെ പര്യായം ആയ nomen ambiguum എന്ന് വിളിക്കുന്നു.

## അവലംബം
വർഗ്ഗം:ശാസ്ത്രീയ വർഗ്ഗീകരണം
ടിൻ ഡ്രം

സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസിന്റെ ആദ്യ കൃതിയാണ് **ദ ടിൻ ഡ്രം**. ആധുനിക യൂറോപ്യൻ സാഹിത്യത്തിലെ സുപ്രധാന രചനകളിലൊന്നാണിത്. നിരൂപകപ്രശംസ നേടിയ ഈ നോവൽ മാത്രമല്ല,  ബെസ്റ്റ് സെല്ലറായിരുന്നു. പിൽക്കാലത്ത് ഗബ്രിയേൽ ഗാർഷ്യ മാർക്കേസിലൂടെ പൂർണതയിലെത്തിയ മാജിക്കൽ റിയലിസത്തിന്റെ വികസനത്തിനും ഈ നോവൽ വഴിതുറന്നു.
## പ്രമേയം
1959ൽ രണ്ടാം ലോകയുദ്ധം പ്രമേയമാക്കി എഴുതിയ നാസി വിരുദ്ധകൃതിയാണ് ഇത്. മൂന്നാമത്തെ വയസ്സിൽ ഇനി വളരേണ്ട എന്ന് തീരുമാനിച്ച ഒരു ബാലമനുഷ്യൻ ഓസ്‌കർ മാറ്റസെറാത്തിന്റെ കാഴ്ചപ്പാടിലൂടെ 20-ാം നൂറ്റാണ്ടിന്റെ  ചരിത്രമാണ് കഥനം ചെയ്യപ്പെടുന്നത്. 
## സിനിമയിൽ
1979-ൽ പുറത്തിറങ്ങിയ ടിൻ ഡ്രമ്മിന്റെ ചലച്ചിത്രാവിഷ്‌കാരത്തിന് അക്കൊല്ലത്തെ കാൻ ചലച്ചിത്രമേളയിലെ പാം ദ ഓർ അവാർഡും മികച്ച വിദേശ ചിത്രത്തിനുള്ള ഓസ്‌കർ അവാർഡും ലഭിച്ചു.

## അവലംബം

## പുറം കണ്ണികൾ
* Gunter Grass discusses ''The Tin Drum'' on the BBC World Service programme *[[World Book Club]]*
* Extensive Review (in German)
* ''The Tin Drum'', reviewed by Ted Gioia (Conceptual Fiction) 

വർഗ്ഗം:ജർമ്മൻ നോവലുകൾ
വർഗ്ഗം:ഗുന്തർ ഗ്രാസിന്റെ നോവലുകൾ
വർഗ്ഗം:നോബൽ സമ്മാനം നേടിയ കൃതികൾ
വർഗ്ഗം:1959
വർഗ്ഗം:നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
മാർക്സിന്റെ അന്യവൽകരണ സിദ്ധാന്തം

സമൂഹത്തിൽ നിലനിൽകുന്ന വർഗവിഭജനത്തിന്റെ പരിണതഫലമായി വ്യക്തികൾക് സംഭവിക്കുന്ന, മനുഷ്യാവസ്ഥയുടെ വിവിധ ഭാവങ്ങളിൽ നിന്നുമുള്ള വേർപെടുത്തലുകളെയാണ് **അന്യവൽകരണ സിദ്ധാന്തത്തിലൂടെ** കാൾ മാർക്സ് വിശദീകരിക്കുന്നത്. തൊഴിലാളി സ്വതന്ത്രനും സ്വബോധമുള്ള വ്യക്തിയാണെങ്കിലും മിച്ചമൂല്യം വർധിപ്പികുക എന്ന, ഉല്പാദനോപാധികളുടെ മേൽ അധികാരമുള്ള  ബൂർഷ്വാസിയുടെ ഉദ്ദേശം സാക്ഷാത്കരിക്കുന്നതിന് വേണ്ടി പ്രവർതിക്കേണ്ടി വരുമ്പോൾ ആണ് അന്യവൽകരണം സംഭവിക്കുന്നത്.

## അവലംബങ്ങൾ

വർഗ്ഗം:മാർക്സിസ്റ്റ് പദാവലി
വർഗ്ഗം:അവലംബം ഇല്ലാത്ത താളുകൾ
വർഗ്ഗം:അപൂർണ്ണ ലേഖനങ്ങൾ
നിക്കി ഗൽറാണി

മലയാളം-തമിഴ്- കന്നഡ ചലച്ചിത്രങ്ങളിലെ ഒരു അഭിനേത്രിയാണ്‌ **നിക്കി ഗൽറാണി**. 2014-ൽ പുറത്തിറങ്ങിയ  1983 എന്ന സിനിമയിൽ മഞ്ജുള എന്ന കഥാപാത്രത്തെ അവതരിപ്പിച്ചുകൊണ്ടാണ് നിക്കി മലയാള സിനിമാ ലോകത്തേക്ക് കടന്നുവന്നത്.

## ജീവിതരേഖ
1993 ജനുവരി 3 നു മനോഹർ ഗൽറാണി-രേഷ്മ എന്നിവരുടെ ഇളയ മകളായി ബംഗ്ലൂരിൽ ആണ് ജനിച്ചത്‌. ഫാഷൻ ഡിസൈൻ പഠനം പൂർത്തിയാകിയ ശേഷം മോഡലിംഗ് രംഗത്ത് എത്തിയ നിക്കി, തമിഴ് ചിത്രമായ പയ്യയുടെ കന്നഡ റീമേക്കിലൂടെ ആണ് സിനിമ ലോകത്തേക്ക് കടന്നു വരുന്നത്. മൂത്ത സഹോദരിയായ സഞ്ജന അറിയപ്പെടുന്ന മോഡലും അഭിനേത്രിയുമാണ്‌.  ബുള്ളറ്റ് മോട്ടോർസൈക്കിൾ അതിവേഗത്തിൽ ഓടിക്കുന്നതിൽ വിദഗ്ദ്ധ. 100-160 കിലോമീറ്റർ വേഗത്തിൽ നിക്കി ബുള്ളറ്റ് ഓടിക്കും.  നിരവധി റോഡ് ചലച്ചിത്രങ്ങളിൽ ബുള്ളറ്റ് ഓടിച്ചിരുന്നു.  സൂപ്പർ ബൈക്കുകളും നിക്കി ഓടിക്കും.  ഒരു കന്നഡ ചലച്ചിത്രത്തിന്റെ പ്രൊമോഷന്റെ ഭാഗമായി ഹെൽമറ്റ് വെയ്ക്കാതെ ബുള്ളറ്റോടിച്ചതിന്റ പേരിൽ നിക്കി സോഷ്യൽ മാധ്യമങ്ങൾകൂടി വിവാദത്തിൽപെട്ടിരുന്നു. 

## അഭിനയിച്ച ചലച്ചിത്രങ്ങൾ

## അവലംബം

## പുറം കണ്ണികൾ

വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1992-ൽ ജനിച്ചവർ
സദ്ജീവന പുരസ്കാരം

**സദ്ജീവന പുരസ്കാരം** അഥവാ **റൈറ്റ് ലൈവ്ലിഹുഡ് അവാർഡ്** എന്നതു് 'ഇന്നത്തെ ഏറ്റവും രൂക്ഷമായ പ്രശ്നങ്ങൾക്കു് പ്രായോഗികവും അനുകരണീയവുമായ പരിഹാരങ്ങൾ കണ്ടെത്തുന്നവരെ ആദരിക്കാനും പിന്തുണയ്ക്കാനും' നൽകുന്ന അന്താരാഷ്ട്ര പുരസ്കാരമാണു്. ഇത് 1980-ൽ ജർമ്മൻ--സ്വീഡിഷ് മനുഷ്യസ്നേഹിയും, പത്രപ്രവർത്തകനും,  ജേക്കബ് വോൺ യൂക്സ്കുൾ തന്റെ കമ്പനി വിറ്റ് അതിൽനിന്നും ലഭിച്ച മുതലുകൊണ്ടു ഈ പുരസ്കാരം സ്ഥാപിച്ചു. ഈ പുരസ്കാരം സാധാരണ എല്ലാ വർഷവും ഡിസംബർ 9൹ ആണു് കൊടുക്കപ്പെടുന്നത്.

## കുറിപ്പുകൾ
* .

## അവലംബം

വർഗ്ഗം:പുരസ്കാരങ്ങൾ
ഫൈറ്റ് ക്ലബ്ബ്

1996ൽ പുറത്തിറങ്ങിയ ഒരു ജെർമ്മൻ - അമേരിക്കൻ മനഃശാസ്ത്ര ത്രില്ലർ ചലച്ചിത്രമാണ് **ഫൈറ്റ് ക്ലബ്ബ്**. ചക്ക് പലാന്യൂക്കിന്റെ ഇതേ പേരിലുള്ള നോവലിനെ അടിസ്ഥാനമാക്കിയ ഫൈറ്റ് ക്ലബ്ബിന്റെ സംവിധാനം നിർവ്വഹിച്ചിരിക്കുന്നത് ഡേവിഡ് ഫിഞ്ചർ ആണ്. ജിം ഉൽസ് രചന നിർവ്വഹിച്ചിരിക്കുന്ന ചിത്രത്തിൽ ബ്രാഡ് പിറ്റ്, എഡ്വേഡ് നോർട്ടൺ, ഹെലേന ബോൺഹാം കാർട്ടർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.

## അഭിനേതാക്കൾ
* ബ്രാഡ് പിറ്റ് - ടൈലർ ഡർഡൺ
* എഡ്വേഡ് നോർട്ടൺ - ആഖ്യാതാവ്
* ഹെലേന ബോൺഹാം കാർട്ടർ - മാർല സിങ്ങർ
* മീറ്റ് ലോഫ് - റോബർട്ട് പോൾസൺ
* ജെയേഡ് ലെറ്റോ - ഏഞ്ചൽ ഫെയ്സ്

## അവലംബം

## പുറംകണ്ണികൾ
*
*
*
*
*

വർഗ്ഗം:1996-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:നോവലുകളെ അടിസ്ഥാനമാക്കി നിർമ്മിച്ച ചലച്ചിത്രങ്ങൾ
റെയിൻ മാൻ

ബാരി ലെവിന്സോൻ സംവിധാനം ചെയ്ത ഒരു 1988 അമേരിക്കൻ സിനിമയാണ് **റെയിൻ മാൻ**. ചാർളി ബാബ്ബിറ്റ് (ടോം ക്രൂസ്) , തന്റെ അച്ഛൻ മുഴുവൻ
സ്വത്തും തനിക്കറിഞ്ഞൂടാത്ത തന്റെ  ചേട്ടൻ രയ്മോനദിന്(ദുസ്ടിൻ ഹോഫ്മാൻ) നൽകി എന്നറിയുന്നു. തന്റെ ചേട്ടൻ ഓട്ടിസം കാരണം ഒരു മെന്റൽ ഹോസ്പിറ്റലിൽ ആണെന്ന് അവൻ കണ്ടുപിടിക്കുന്നു. അവൻ ചേട്ടനെ അവിടെ നിന്നും തട്ടിക്കൊണ്ടു പോകുന്നു. രയ്മോണ്ടിനു പറക്കാൻ പേടിയായതിനാൽ അവർ റോഡിലൂടെ സഞ്ചരിക്കുന്നു. വഴിയിലൂടെ ചാർളി തന്റെ ചേട്ടനുമായി അടുക്കുന്നു. രയ്മോണ്ടിന്റെ കഴിവുകൾ ഉപയോഗിച്ച് 
അവർ ഒരു കാസിനോവിൽ ധാരാളം പണം ജയിക്കുന്നു. തന്റെ കൊച്ചു പ്രായത്തിലെ ഓർമകളിലെ "റെയിൻ മാൻ" എന്ന കഥാപാത്രം തന്റെ ചേട്ടൻ ആണെന്ന് ചാർളി മനസ്സിലാക്കുന്നു. ഇത് സിനിമയിലെ ഒരു വഴിത്തിരിവാണ്. ആദ്യം വെറും പണത്തിനു വേണ്ടി മാത്രമാണ് ചേട്ടനെ തേടി ഇറങ്ങിയതെങ്ങിലും അവസാനം ചേട്ടനുമായി ഒരു സ്നേഹ ബന്ധം ചാർളി പ്രകടിപ്പിക്കുന്നു.
## അഭിനേതാക്കൾ
* ദുസ്ടിൻ ഹോഫ്മാൻ - രയ്മോനദ് ബാബ്ബിറ്റ്
* ടോം ക്രൂസ്  - ചാർളി ബാബ്ബിറ്റ്
* വലെറിയ ഗോളിണോ  - സുസ്സന്ന
* ജെറി മോലെൻ - ബ്രുനെർ
* ബോന്നി ഹുന്റ്റ് - സല്ലി ദിബ്ബ്സ്

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
ഭഗവാൻ കാലുമാറുന്നു

കണിയാപുരം രാമചന്ദ്രൻ രചിച്ച നാടകമാണ് **ഭഗവാൻ കാലുമാറുന്നു**. കെ.പി.എ.സി അരങ്ങിലെത്തിച്ചു.
## നാടകത്തിനെതിരെ അക്രമം
ഈ നാടകത്തിനെതിരെ ഹിന്ദു സംഘടനാ പ്രവർത്തകരിൽ നിന്നും ഭീഷണിയുണ്ടായി. പലയിടങ്ങളിലും നാടക അവതരണത്തിനു നേരെ കല്ലെറി നടന്നു. അഭിനേതാക്കൾക്ക് പരിക്കേറ്റു. കൊല്ലത്ത്‌ കൂനമ്പായിക്കുളത്ത് ഓപ്പൺ എയർ സ്‌റ്റേജിൽ നാടകാവതരണം നടക്കെ കുറച്ച്‌ പേരെത്തി കല്ലെറിഞ്ഞു. മെറ്റൽ കൊണ്ടുള്ള ഏറേറ്റ് നടൻ കെ.പി.എ.സി ജോൺസൺ  അബോധാവസ്‌ഥയിലായി,  ഒരാഴ്‌ച ആസ്‌പത്രിയിൽ കഴിഞ്ഞു. ഈ നാടകം അമേരിക്കയിൽ ഒരു സ്‌റ്റേജിൽ കളിച്ചപ്പോഴും ഒരു സംഘമെത്തി പ്രശ്‌നമുണ്ടാക്കി. 
## സിനിമ
1982 ൽ ഈ നാടകം സിനിമയായി പുറത്തിറങ്ങി. 
## അവലംബം


വർഗ്ഗം:നാടകങ്ങൾ
ഇന്ത്യൻ ഇംഗ്ലീഷ്

ഇന്ത്യൻ ഇംഗ്ലീഷ് ഇന്ത്യൻ ഉപഭൂഖണ്ഡത്തിൽ പ്രാഥമികമായി പറഞ്ഞ ഇംഗ്ലീഷ് ഭാഷകളോടും ഗ്രൂപ്പ്, അല്ലെങ്കിൽ പ്രാദേശിക ഭാഷയിൽ ഇനങ്ങൾ ആണ്

## കോടതിയുടെ ഭാഷ
2015 ഡിസംബറിൽ കോടതിയുടെ ഭാഷയായി ഇംഗ്ലീഷ് മാത്രമെന്ന് സുപ്രീം കോടതി ഉത്തരവിട്ടു.
## സവിശേഷതകൾ
ഇന്ത്യൻ ഇംഗ്ലീഷ് സാധാരണയായി ഉപയോഗിക്കുന്നത് ഇൻഡ്യൻ നമ്പറിംഗ് സംവിധാനമാണ്.
## ചരിത്രം

## ശബ്ദശാസ്ത്രം
ഇന്ത്യൻ ഉച്ചാരണചിഹ്നങ്ങൾ വളരെ വ്യത്യാസപ്പെട്ടിരിക്കുന്നു.ഭൂരിഭാഗം ഇന്ത്യക്കാരും കൂടുതലും പ്രാദേശിക ചൊവ്വയോടെ സംസാരിക്കുന്നു.
#### സ്വരാക്ഷരങ്ങൾ
##### സാധാരണ ഇന്ത്യൻ ഇംഗ്ലീഷ്
### വ്യഞ്ജനാക്ഷരങ്ങൾ
### അക്ഷരവിന്യാസം ഉച്ചാരണം
## സംഖ്യ സമ്പ്രദായം

## പദാവലി
## ഇവ കൂടി കാണുക
ഇന്ത്യയിലെ ഔദ്യോഗിക പദവിയിലുള്ള ഭാഷകൾ
## അവലംബം
* 
* 
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്
* 
* 
* 
* 
* 
* 
*
ലൈംലൈറ്റ്

ചാർളി ചാപ്ലിൻ സംവിധാനം ചെയ്ത് അഭിനയിച്ച് 1952-ൽ പുറത്തിറങ്ങിയ ഒരു ഹാസ്യ ചലച്ചിത്രമാണ് **ലൈംലൈറ്റ്**. ഈ ചിത്രത്തിന്റെ സംഗീതം ചിട്ടപ്പെടുത്തിയത് ചാപ്ലിനും റേ റാഷും ചേർന്നാണ്. ചാപ്ലിൻ കമ്മ്യൂണിസ്റ്റ് അനുഭാവിയാണ് എന്ന വലിയൊരു വിവാദത്തിന്റെ നടുവിലാണ് ചിത്രം പുറത്തിറങ്ങിയത്. അതുകൊണ്ട് തന്നെ ഒരുപാടു തീയേറ്ററുകളിൽ ചിത്രം തഴയപ്പെട്ടു. പിന്നീട് 1972-ൽ ചിത്രം വീണ്ടും റിലീസ് ചെയ്യുകയും അക്കാദമി അവോർഡ്സിൽ ആദരിക്കപ്പെടുകയും ചെയ്തു. 

## അവലംബങ്ങൾ
 

## പുറത്തേക്കുള്ള കണ്ണികൾ
* 
* 

വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:1952-ൽ പുറത്തിറങ്ങിയ ചലച്ചിത്രങ്ങൾ
പൂതം

ഭാരതപ്പുഴയുടെ ഇരുകരകളിലുമുള്ള പ്രദേശങ്ങളായ പഴയ വള്ളുവനാടൻ പ്രദേശങ്ങളിലും പഴയ കൊച്ചി രാജ്യത്തിന്റെ വടക്കുഭാഗവും ഇന്നത്തെ തൃശൂർ ജില്ലയില്പെടുന്നതുമായ പ്രദേശങ്ങളിലുമുള്ള കാവുകളിലെ ക്ഷേത്രോത്സവങ്ങളുടെ ഭാഗമായി ആചരിയ്ക്കുന്നതുമായ ഒരു കലാരൂപമാണ് പൂതം. നാടൻ ഭാഷയിൽ ഈ അനുഷ്ഠാന കലാരൂപം പൂതൻ എന്നും അറിയപ്പെടുന്നു. ഇടശ്ശേരിയുടെ പൂതപ്പാട്ട്‌ ഈ അനുഷ്ഠാനത്തോട് സാമ്യം പുലർത്തുന്ന കഥാതന്തുവാണ്.
ഭഗവതിപ്പറ

ഓണാട്ടുകരക്കാരുടെ ആധ്യാത്മിക വിശുദ്ധിയുടെയും, ഈശ്വരീയ ധർമ്മത്തിൻറെയും മകുടോദാഹരണമാണ് "ഭഗവതിപ്പറ" അഥവാ പറയ്‌ക്കെഴുന്നള്ളത്. രാമപുരം ദേവീ ക്ഷേത്രം,

 ഏവൂർ കണ്ണമ്പള്ളിൽ ഭഗവതി ക്ഷേത്രം
ശ്രീ മണക്കാട്ട്‌ ദേവീ ക്ഷേത്രം
, കാഞ്ഞൂർ ദേവി ക്ഷേത്രം,,

 ചെട്ടികുളങ്ങര ദേവി ക്ഷേത്രം തുടങ്ങിയ ക്ഷേത്രങ്ങളിലെ  പറയ്ക്കെഴുന്നള്ളത്തിന് നൂറ്റാണ്ടുകളുടെ ചരിത്രമാണുള്ളത്‌. ഭക്തനും അമ്മയും തമ്മിലുള്ള ഉദാത്തമായ ബന്ധം ആശ്രിതവത്സലയായ പരാശക്തി തൻറെ ഭക്തരെ കാണാനും, അവരുടെ ദു:ഖങ്ങളും ദുരിതങ്ങളും അകറ്റാനും ഓരോ ഭവനങ്ങളിലേക്കുംഎഴുന്നള്ളുന്ന മംഗളമുഹൂർത്തമാണിത്. മസ്തകാകൃതിയിലുള്ള സ്വർണ്ണമുഖപ്പറ്റും, 18 ആറന്മുള കണ്ണാടിയും, പുടവകളും, പട്ടുടയാടകളും ചേർത്തണിയിച്ചോരുക്കുന്ന കെട്ടുജീവതയിൽ ഭഗവതിയുടെ "കർമ്മബിംബം" എഴുന്നള്ളിച്ചാണ് പറയ്ക്കെഴുന്നള്ളത് നടത്തുന്നത്.

വീക്കുചെണ്ട, ഉരുട്ടുചെണ്ട, ഇലത്താളം, തകിൽ, കൊമ്പ്, കുഴൽ എന്നീ മേളക്കൂട്ടുകളും പാണിവിളക്കും, മെയ്‌വട്ടക്കുടകളും എഴുന്നള്ളത്തിനു അകമ്പടിയായി ഉണ്ടാകും. ചാണകം മെഴുകിയ തറയിൽ, നിലവിളക്കിൻറെ പ്രഭാപൂരത്തിൽ ചന്ദനത്തിരിയും കർപ്പൂരവും സുഗന്ധം പരത്തുന്ന അന്തരീക്ഷത്തിൽ, തൂശനിലയിൽ നിറപറയും, പുഷ്പങ്ങളും, ദക്ഷിണയും വെച്ച് ഗ്രഹനാഥനും കുടുംബാംഗങ്ങളും ചേർന്ന് വർഷത്തിലൊരിക്കൽ തങ്ങളെ കാണുവാനും, തങ്ങളുടെ ഗ്രഹം പുണ്യപൂരിതമാക്കാനും എഴുന്നള്ളുന്ന അമ്മയെ വരവേൽക്കുന്നു. മക്കളുടെ സ്വീകരണത്തിൽ സന്തുഷ്ടയായ ഭഗവതി ആനന്ദനൃത്തം ചെയുന്നുവെന്ന സങ്കൽപ്പത്തിൽ, ജീവത തോളിലേറ്റി പ്രതിപുരുഷൻ താളം ചവിട്ടി യാത്രയാകുന്നു. ലക്ഷ്മി, ചെമ്പ, പഞ്ചാരി, അടന്ത, ത്രിപട, കുണ്ടാലാച്ചി, എന്നിവയാണ് പ്രധാന താളക്രമങ്ങൾ.

വർഗ്ഗം:കേരളത്തിലെ ക്ഷേത്രങ്ങൾ
സ്വീറ്റോസർ ഗ്ലിഗോറിച്ച്

യൂഗോസ്ലാവിയൻ- സെർബ് ചെസ്സ് കളിക്കാരനും ഗ്രാൻഡ്മാസ്റ്ററുമായിരുന്നു **സ്വീറ്റോസർ ഗ്ലിഗോറിച്ച്,**( 2ഫെബ്:1923 – 14 ഓഗസ്റ്റ് 2012). 1950 -60 കാലഘട്ടത്തിലേ ഏറ്റവും പ്രശസ്തരായ കളിക്കാരിൽ ഒരാളുമായിരുന്നു ഗ്ലിഗോറിച്ച്.
## ആദ്യകാലം
ബൽഗ്രേഡിലെ ഒരു ദരിദ്രകുടുംബത്തിലായിരുന്നു ഗ്ലിഗോറിച്ചിന്റെ ജനനം.അക്കാദമിക രംഗത്തും, കായികരംഗത്തും ചെറുപ്പകാലത്ത് ഗ്ലിഗോറിച്ച് ഒരു പോലെ തിളങ്ങിയിരുന്നു.
## ലോകചാമ്പ്യന്മാരുമായുള്ള മത്സരങ്ങൾ
മാക്സ് യൂവ് +2 -0 =5, മിഖായേൽ ബോട്വിനിക് +2 −2 =6, വാസിലി സ്മിസ്ലോഫ് +6 −8 =28, ടിഗ്രൻ പെറ്റ്രോഷ്യൻ +8 −11 =19, മിഖായേൽ താൽ+2 −10 =22, ബോറിസ് സ്പാസ്കി +0 −6 =16, ബോബി ഫിഷർ+4 −7 =8, അനാറ്റോളി കാർപ്പോവ് +0 −4 =6 , ഗാരി കാസ്പറോവ് +0 −3 =0.
## കളിയുടെ ഒരു മാതൃക

**പെട്രോഷ്യൻ–ഗ്ലിഗോറിച്ച്  -സാഗ്രെബ്**: 1.c4 g6 2.Nf3 Bg7 3.d4 Nf6 4.Nc3 0-0 5.e4 d6 6.Be2 e5 7.0-0 Nc6 8.d5 Ne7 9.b4 Nh5 10.Nd2 Nf4 11.a4 f5 12.Bf3 g5 13.exf5 Nxf5 14.g3 Nd4 15.gxf4 Nxf3+ 16.Qxf3 g4 17.Qh1 exf4 18.Bb2 Bf5 19.Rfe1 f3 20.Nde4 Qh4 21.h3 Be5 22.Re3 gxh3 23.Qxf3 Bg4 24.Qh1 h2+ 25.Kg2 Qh5 26.Nd2 Bd4 27.Qe1 Rae8 28.Nce4 Bxb2 29.Rg3 Be5 30.R1a3 Kh8 31.Kh1 Rg8 32.Qf1 Bxg3 33.Rxg3 Rxe4 0–1
## പുറംകണ്ണികൾ
* 
* Chessbase article : To Gligoric with Love – a legend turns 85
## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ചെസ്സ് കളിക്കാർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:1923-ൽ ജനിച്ചവർ
വർഗ്ഗം:ഓഗസ്റ്റ് 14-ന് മരിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
കാൾ റോബാഷ്

ഓസ്ടിയൻ ചെസ്സ് ഗ്രാൻഡ്മാസ്റ്ററായിരുന്നു **കാൾ റോബാഷ്** (ഒക്ടോ: 14, 1929,  – സെപ്റ്റം: 19, 2000). ചെസ്സിനു പുറമേ അറിയപ്പെടുന്ന ഒരു സസ്യസ്നേഹികൂടിയായിരുന്ന റോബാഷ്. ഓർക്കിഡുകളുടെ വർഗ്ഗീകരണത്തിൽ അദ്ദേഹം നിപുണത പുലർത്തിയിരുന്നു.
## കളിയുടെ ഒരു മാതൃക

## പുറംകണ്ണികൾ
* 
* Karl Robatsch at 365Chess.com
## അവലംബം

## ഗ്രന്ഥങ്ങൾ
* 
*
* Karl Robatsch at Olimpbase.org
* Karl Robatsch on the German Wikipedia

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഒക്ടോബർ 14-ന് ജനിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:സെപ്റ്റംബർ 19-ന് മരിച്ചവർ
മീസോഡൈഫിലേബിയ ക്രെസിവിനിയ

സൌട്ട് മോത്(snout moths) എന്ന ശലഭവിഭാഗത്തിൽ വരുന്ന ഒരു ശലഭമാണ് **മീസോഡൈഫിലേബിയ ക്രെസിവിനിയ**. ഈ ശലഭത്തെക്കുറിച്ച് ആദ്യം വ്യക്തമായ വിവരങ്ങൾ സെല്ലർ(Zeller) 1881ൽ നൽകി. പനാമയിലാണ് ഇതു സാധാരണയായി കാണപ്പെടുന്നത്.

## അവലംബം
കീ ബുദ്ധവിഹാരം

ഹിമാചൽ പ്രദേശിലെ ലാഹുൽ-സ്പിതി ജില്ലയിൽ സ്പിതി താഴ്വരയിൽ സ്ഥിതി ചെയ്യുന്ന ബുദ്ധവിഹാരമാണ് **കീ ബുദ്ധവിഹാരം**
(Key Monastery) . ഇത്  **കീ ഗൊംപാ** എന്ന് പ്രാദേശികമായി അറിയപ്പെടുന്നു. സമുദ്രനിരപ്പിൽ നിന്നും 4,166 മീറ്റർ ഉയരത്തിലാണ് ഈ പ്രദേശം.

സ്പിതി താഴ്വരയിലെ ഏറ്റവും വലിയ ബുദ്ധവിഹാരമാണ് ഇത്. ബുദ്ധ ഭിക്ഷുക്കളായ ലാമമാരുടെ വിദ്യാഭ്യാസ കേന്ദ്രംകൂടിയാണ് ഇത്.

## ചരിത്രം

എ.ഡി. പതിനൊന്നാം നൂറ്റാണ്ടിൽ , അതീശ എന്ന ബുദ്ധസന്യാസിയുടെ പ്രധാന ശിഷ്യൻ ആയിരുന്ന ദ്രോംടോൻ (Dromtön) ആണ് ഈ ബുദ്ധവിഹാരം നിർമ്മിച്ചത്. പിന്നീട് ഇത് നിരവധി തവണ പുനർ നിർമ്മിക്കപ്പെട്ടു. ഏറ്റവും അവസാനമായി  1840 കളിൽ അഗ്നിബാധയെ തുടർന്നും 1975 ഭൂകമ്പത്തെ തുടർന്നും ഈ ബുദ്ധവിഹാരം പുനർനിർമ്മിക്കപ്പെട്ടു.

## സവിശേഷതകൾ

ഈ വിഹാരത്തിന്റെ ചുമരുകളിൽ പുരാതന ചുമർ ചിത്രങ്ങൾ കാണാവുന്നതാണ്. ചൈനീസ് സ്വാധീനം കലർന്ന പതിനാലാം ശതകത്തിലെ മൊണാസ്റ്റിക്ക് വാസ്തുവിദ്യ ഇവിടെ പ്രകടമാണ്. ശ്രീ ബുദ്ധന്റെത് അടക്കം നിരവധി ചിത്രങ്ങൾ ഇവിടെ കാണാം. ഈ വിഹാരത്തിന് സമീപത്ത് കൂടെയാണ് സ്പിതി നദി ഒഴുകുന്നത്.

## യാത്രാ മാർഗ്ഗം
മണാലിയിൽ നിന്നും റോഡ്‌ മാർഗ്ഗം ഇവിടെ എത്താം. ലേ-മണാലി ഹൈവേയാണ് ഏറ്റവും നല്ലത്. മണാലിയിൽ നിന്നും ഇവിടെയ്ക്ക് 191 കിലോമീറ്റർ ദൂരമുണ്ട്. സമീപത്തുള്ള കാസാ (Kaza) യിൽ താമസ സൗകര്യങ്ങൾ ലഭ്യമാണ്.

വർഗ്ഗം:ബുദ്ധവിഹാരങ്ങൾ
ഒരു വടക്കൻ സെൽഫി

2015ൽ റിലീസ് ചെയ്ത ഹാസ്യ ത്രില്ലർ ചലച്ചിത്രമാണ് ***ഒരു വടക്കൻ സെൽഫി***. സിനിമ  സംവിധാനം ചെയ്തത് ജി. പ്രജിത്തും തിരക്കഥ നിർവഹിച്ചത് വിനീത് ശ്രീനിവാസനുമാണ്. ഇതിൽ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് നിവിൻ പോളി, മഞ്ജിമ മോഹൻ, അജു വർഗീസ്, നീരജ് മാധവ്, വിനീത് ശ്രീനിവാസൻ എന്നിവരാണ്‌. 2015 മാർച്ചിൽ പ്രദർശനത്തിനെത്തിയ ഈ ചലച്ചിത്രം  മികച്ച പ്രദർശനവിജയം നേടി.

## കഥാതന്തു
നിവിൻ പോളി  അവതരിപ്പിക്കുന്ന ഉമേഷ്‌ എന്ന കഥപാത്രം 42 സപ്പ്ളി ഉള്ള ഒരു നിരുത്തരവാദിത്വപരമായ എഞ്ചിനീയറിംഗ്. വിദ്യാർഥി ആണ്.  അവൻറെ ഉറ്റ സുഹൃത്തുക്കളാണ് ഷാജിയും (അജു വർഗ്ഗീസ്) തങ്കപ്രസാദും (നീരജ് മാധവ്).

പണവും പ്രശസ്തിയും സമ്പാധിക്കാനുള്ള എളുപ്പ വഴി  സിനിമയിൽ നിന്നാണെന്ന് തിരിച്ചറിഞ്ഞവർ പ്രശസ്ത സംവിധായകനായ ഗൗതം മേനോനെ കാണാനായി തിരിച്ചു. ഉമേഷ്‌ ചെന്നൈയിലേക്ക് ട്രെയിനിൽ യാത്ര തിരിച്ചു. കൂടെ അയൽക്കാരിയായ  ഡൈസി ഉണ്ടായിരുന്നു . 

വീട്ടിൽ തിരിച്ചെത്തിയ ഉമേഷ് ഒരു വലിയ പ്രശ്നത്തിൽ ഏർപ്പെടുകയാണ്. അവൻറെ മാനം കാക്കാൻ വേണ്ടി അവൻ ഷാജിയുമായി ചെന്നൈയിലേക്ക് പുറപ്പെടുന്നു. അവിടെ വെച്ചാണ്‌ അവർ തങ്ങളുടെ പ്രശ്നം പരിഹരിക്കാം എന്നേറ്റ ജാക്ക് ട്രാക്കർ (വിനീത് ശ്രീനിവാസൻ)  എന്ന കഥാപാത്രത്തിനെ പരിചയപ്പെടുന്നത്.

ഒരു വടക്കൻ സെൽഫി എന്ന സിനിമ രണ്ടു നിഷ്കളങ്കമായ  ആൾകാരുടെ ജീവിക്കാൻ വേണ്ടിയുള്ള പോരാട്ടത്തിന്റെ കൌതുകകരമായ കഥയാണ് പറയുന്നത്.
ഡെയ്സി ചെന്നൈയിൽ എത്തിയത് ഫെയ്സ്ബുക്ക് വഴി മാത്രം പരിചയമുള്ള ഹരിനാരായണൻ എന്ന യുവാവിനെ കാണാനാണ്. എന്നാൽ, ഉമേഷും ഷാജിയും നാട്ടിലേക്ക് മടങ്ങാൻ​ പറ്റാത്തതിനാൽ ഹരിനാരായണനെ തിരഞ്ഞ് പോകുന്നു.
ഈ നാൽവർ സംഘത്തിന്റെ യാത്രയിൽ കഥ പുരോഗമിക്കുന്നു.

## അഭിനയിച്ചവർ
*   നിവിൻ പോളി - ഉമേഷ്
*    മഞ്ജിമ മോഹൻ - ഡെയ്സി
*   വിനീത് ശ്രീനിവാസൻ - ജാക്ക് ട്രാക്കർ/ നിവിൻ
*    അജു വർഗ്ഗീസ് - ഷാജി
*   നീരജ് മാധവ് - തങ്കപ്രസാദ്
*  വിജയരാഘവൻ
*  ശ്രീലക്ഷ്മി
*   ബോബി സിംഹ - ജോൺ ഭാസ്കർ
* സന്തോഷ് കീഴാറ്റൂർ
*  ഭഗത് മാനുവൽ
* ഹരികൃഷ്ണൻ

## അവലംബം

## പുറത്തേക്കുള്ള കണ്ണികൾ
* 
* Official Facebook Page
* MOMdb Page 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
എപിഡെക്സിപ്റ്റെറിക്സ്

തെറാപ്പോഡ വിഭാഗത്തിൽ പെട്ട ഒരു ചെറിയ ദിനോസർ ആണ് **എപിഡെക്സിപ്റ്റെറിക്സ്**. ഒരേ ഒരു ഫോസ്സിൽ മാത്രമേ ഇതുവരെ കിട്ടിയിടുള്ളൂ . ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നുമാണ്. മധ്യ - അന്ത്യ ജുറാസ്സിക് കാലത്ത് ആണ് ഇവ ജീവിച്ചിരുന്നത്.

## ശരീര ഘടന
വളരെ ചെറിയ ദിനോസർ ആയ ഇവയ്ക്ക് പക്ഷികളോട് സാമ്യം ഉണ്ട്.  ഇവയുടെ വാലിൽ 4 വലിയ തുവലുക്കൾ ഉണ്ടായിരുന്നു , അലങ്കാരത്തിന് അല്ലെക്കിൽ ഇണയെ ആകർഷിക്കാൻ ആയിരിക്കണം ഇവ ഇത് ഉപയോഗിച്ചിരിക്കുക. ഇവയുടെ ദേഹം മുഴുവനും ചെറിയ രോമങ്ങളാൽ മൂടിയിരുന്നു. ഇവയുടെ ഏകദേശ നീളം 25 സെ മീ ആണ് കണക്കകിയിടുള്ളത് , വാൽ അടക്കം 44.5 സെ മീ ആണ് നീളം. ഭാരം കണക്കാകിയിടുള്ളത് 164 ഗ്രാം ആണ് .

## ചിത്രശാല

File:Epidexipteryx NT.jpg|Life restoration
File:Epidexipteryx.jpg|Restored skull
Image:Epidexipteryx anchiornis scale mmartyniuk.png|താരതമ്യം 


## അവലംബം

## ബാഹ്യ ലിങ്കുകൾ
*New feathered dinosaur discovered, *[[BBC News]]*

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
കെ.കെ. രാഗേഷ്

2025 ഏപ്രിൽ 15 മുതൽ മാർക്സിസ്റ്റ് പാർട്ടിയുടെ കണ്ണൂർ ജില്ലാ സെക്രട്ടറിയായി
തുടരുന്ന കേരളത്തിൽ നിന്നുള്ള മുൻ രാജ്യസഭാംഗവും മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവുമാണ്
** കെ.കെ.രാഗേഷ്(13 മെയ് 1970) **
എസ്എഫ്ഐയിലൂടെ
പൊതുരംഗത്ത് എത്തിയ രാഗേഷ്
സംഘടനയുടെ അഖിലേന്ത്യ
സെക്രട്ടറിയായും അധ്യക്ഷനായും 
പ്രവർത്തിച്ചിട്ടുണ്ട്.

## ജീവിതരേഖ
കണ്ണൂർ ജില്ലയിലെ എടക്കാട് താലൂക്കിലെ കാഞ്ഞിരോട്ടെ സി. ശ്രീധരന്റെയും കർഷക തൊഴിലാളിയായ കെ കെ യശോദയുടെയും മകനായി 1970 മെയ് 13ന് ജനനം. 
പ്രാഥമിക വിദ്യാഭ്യാസത്തിന് ശേഷം
കേരള ലോ അക്കാദമിയിൽ നിന്നും 
തിരുവനന്തപുരം ലോ കോളേജിൽ നിന്നും
ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നിയമ ബിരുദവും നേടിയിട്ടുണ്ട്.
## രാഷ്ട്രീയ ജീവിതം
എസ്.എഫ്.ഐയുടെ അഖിലേന്ത്യ ജനറൽ സെക്രട്ടറിയായ ആദ്യ മലയാളിയാണ്. എസ്.എഫ്.ഐയുടെ ജില്ലാ പ്രസിഡന്റ്, ജില്ലാ സെക്രട്ടറി,സംസ്ഥാന വൈസ് പ്രസിഡന്റ്,
സംസ്ഥാന ജോയിൻറ് സെക്രട്ടറി 
എന്നീ സ്ഥാനങ്ങളിൽ
പ്രവർത്തിച്ച രാഗേഷ് 2003 മുതൽ 2005 വരെ സംഘടനയുടെ അഖിലേന്ത്യ അധ്യക്ഷനായും 2005 മുതൽ 2008 വരെ 
സംഘടനയുടെ അഖിലേന്ത്യ ജനറൽ സെക്രട്ടറിയായും പ്രവർത്തിച്ചിട്ടുണ്ട്.

2008 മുതൽ മാർക്സിസ്റ്റ് പാർട്ടിയുടെ
സംസ്ഥാന കമ്മിറ്റി അംഗമായി തുടരുന്ന
രാഗേഷ് 2009-ലെ ലോക്‌സഭ തിരഞ്ഞെടുപ്പിൽ കണ്ണൂരിൽ നിന്നും മത്സരിച്ചെങ്കിലും പരാജയപ്പെട്ടു.

മാർക്സിസ്റ്റ് പാർട്ടിയുടെ വിദ്യാർത്ഥി
വിഭാഗമായ എസ്എഫ്ഐയുടെ മാസികയായ സ്റ്റുഡൻസ് സ്ട്രഗിളിൻ്റെയും
കാർഷിക വിഭാഗമായ അഖിലേന്ത്യ കിസാൻ സഭയുടെ മാസികയായ കർഷക നാദത്തിൻ്റെയും മുൻ എഡിറ്ററായിരുന്നു.

2015 മുതൽ 2021 വരെ 
കേരളത്തിൽ നിന്നുള്ള രാജ്യസഭാംഗമായും
2021 മുതൽ 2025 വരെ
മുഖ്യമന്ത്രി പിണറായി വിജയന്റെ 
പ്രൈവറ്റ് സെക്രട്ടറിയായും പ്രവർത്തിച്ചു. നിലവിൽ കിസാൻ സഭ
അഖിലേന്ത്യ ജോയിൻറ് സെക്രട്ടറിയാണ്.

24-മത് പാർട്ടി കോൺഗ്രസിന് മുന്നോടിയായി 2025 മാർച്ചിൽ നടന്ന കൊല്ലം സംസ്ഥാന സമ്മേളനത്തിൽ മാർക്സിസ്റ്റ് പാർട്ടിയുടെ കണ്ണൂർ ജില്ലാ സെക്രട്ടറിയായിരുന്ന എം.വി.ജയരാജൻ പാർട്ടി സംസ്ഥാന സെക്രട്ടറിയേറ്റ് അംഗമായതിനെ തുടർന്ന് 2025 ഏപ്രിൽ 15ന് മാർക്സിസ്റ്റ് പാർട്ടിയുടെ കണ്ണൂർ ജില്ലാ സെക്രട്ടറിയായി തെരഞ്ഞെടുക്കപ്പെട്ടു.

## കൃതികൾ
*"സ്വാശ്രയ നിയമം- പ്രതീക്ഷയും പ്രതിരോധവും' 
## അവലംബം


വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:1970-ൽ ജനിച്ചവർ
വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ
കാട് (നോവൽ)

ആധുനിക കന്നഡ സാഹിത്യത്തിലെ ഒരു കവിയും കഥാകൃത്തും നോവലിസ്റ്റുമായ ശ്രീകൃഷ്ണ ആലനഹള്ളിയുടെ ഒരു നോവലാണ് **കാട്**.അദ്ദേഹത്തിന്റെ ആദ്യത്തെ നോവലാണ് കാട്. ഈ നോവലിനെ അടിസ്ഥാനമാക്കി ഗിരീഷ് കർണ്ണാഡ് ചലച്ചിത്രം സംവിധാനം ചെയ്യുകയുണ്ടായി.
## അവലംബം

വർഗ്ഗം:നോവലുകൾ - അപൂർണ്ണലേഖനങ്ങൾ
വർഗ്ഗം:നോവലുകൾ
സൂസൻ പോൾഗാർ

ചെസ്സിലെ  വനിതാവിഭാഗം ലോക  ചെസ്സ് ചാമ്പ്യനും ഒളിമ്പ്യാഡ് ജേതാവുമായിരുന്നു ഹംഗറിയിൽ ജനിച്ച  **സൂസൻ പോൾഗാർ** (സൂസ പോൾഗാർ-ഏപ്രിൽ 19, 1969).ചെസ്സ് പഠനസ്ഥാപനത്തിന്റെ ചുമതലക്കാരിയായും,പരിശീലകയായും സൂസൻ ചുമതല വഹിച്ചിട്ടുണ്ട്.  ചെസ്സ് കളിക്കാരികളായിരുന്ന ജൂഡിറ്റ്, സോഫിയ എന്നിവരുടെ  ജ്യേഷ്ഠസഹോദരികൂടിയാണ്  സൂസൻ .ഇവർ *പോൾഗാർ സഹോദരിമാർ* എന്നാണ് എന്നറിയപ്പെടുന്നു.
## മത്സരരംഗത്ത്
1982 ൽ പന്ത്രണ്ട് വയസ്സുള്ളപ്പോഴാണ്  സൂസൻ 16 വയസ്സിനു താഴെയുള്ള പെൺകുട്ടികൾക്കായുള്ള ചെസ്സ് മത്സരത്തിൽ ലോകജേതാവായത്. പിന്നീട് 1984 ൽ ലോകത്തെ ഉന്നത നിരയിലുള്ള കളിക്കാരിലൊരാളായി സൂസൻ മാറി. പുരുഷന്മാർക്കൊപ്പവും ചെസ്സ് മത്സരത്തിൽ പങ്കെടുത്തിരുന്ന സൂസൻ 1991 ൽ 2500 എലോ പോയന്റുകൾ നേടി ഗ്രാൻഡ്മാസ്റ്ററായി ഉയരുകയുണ്ടായി.  1996 മുതൽ 1999 വരെ ലോക വനിതാ ചെസ്സ് ചാമ്പ്യനുമയിരുന്നു സൂസൻ പോൾഗാർ.

## പുറംകണ്ണികൾ
*
*
* Sisters
**Judit
**Sofia
*Polgar's blogs
**Personal
**Chess Center
**Girls, (SPICE)
**Chess for Peace, 2006 tour with pictures
* Profiles
**
**
*
## അവലംബം

വർഗ്ഗം:ചെസ്സ് കളിക്കാർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:1969-ൽ ജനിച്ചവർ
വർഗ്ഗം:ഹംഗറിയിൽ ജനിച്ചവർ
വർഗ്ഗം:സ്ത്രീകൾ
വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
വർഗ്ഗം:വനിത ചെസ്സ് കളിക്കാർ
കുടമാളൂർ ജനാർദ്ദനൻ

പ്രശസ്തനായ പുല്ലാങ്കുഴൽ വിദഗ്ദ്ധനാണ് **കുടമാളൂർ ജനാർദ്ദനൻ** (ജനനം  ജൂലൈ 21 1969). ജി കൃഷ്ണ അയ്യരുടെ മകനായി കേരളത്തിലായിരുന്നു ജനനം. പിതാവിൽ നിന്നും സംഗീതത്തിന്റെ ബാലപാഠങ്ങൾ പഠിച്ച ഇദ്ദേഹം പിന്നീട് പുല്ലാങ്കുഴൽ സംഗീതത്തിൽ ആകൃഷ്ടനായി. നിരവധി പുരസ്കാരങ്ങൾ നേടിയ ഇദ്ദേഹം ലോകത്ത് അങ്ങോളമിങ്ങോളമായി ആയിരക്കണക്കിന് വേദികളിൽ പരിപാടികൾ അവതരിപ്പിച്ചിട്ടുണ്ട്.

## അവലംബം


വർഗ്ഗം:ഇന്ത്യൻ പുല്ലാങ്കുഴൽ വാദകർ
വർഗ്ഗം:1969-ൽ ജനിച്ചവർ
വർഗ്ഗം:ജൂലൈ 21-ന് ജനിച്ചവർ
വർഗ്ഗം:വാദ്യകലാകാരന്മാർ
ഹണി റോസ്

മലയാളം-തമിഴ് തെലുങ്ക് ചലച്ചിത്രങ്ങളിലെ ഒരു അഭിനേത്രിയാണ്‌ **ഹണി റോസ്** 
വിനയൻ സംവിധാനം ചെയ്ത് 2005-ൽ പുറത്തിറങ്ങിയ 'ബോയ്‌ ഫ്രണ്ട്' എന്ന ചിത്രത്തിലാണ് ഹണി റോസ് ആദ്യമായി അഭിനയിക്കുന്നത്. തുടർന്ന് 'മുതൽ കനവെ' എന്ന തമിഴ് ചിത്രത്തിൽ അഭിനയിച്ചു. ട്രിവാൻഡ്രം ലോഡ്ജ് എന്ന ചിത്രത്തിൽ ഹണി റോസ് അവതരിപ്പിച്ച ധ്വനി നമ്പ്യാർ എന്ന കഥാപാത്രം ജനശ്രദ്ധ ആകർഷിച്ചു. ദൈവത്തിന്റെ സ്വന്തം ക്ലീറ്റസ്, വൺ ബൈ ടു, ഹോട്ടൽ കാലിഫോർണിയ, അഞ്ചു സുന്ദരികൾ, റിംഗ് മാസ്റ്റർ, ബഡി തുടങ്ങിയ ചിത്രങ്ങളിൽ അഭിനയിച്ച ഹണി റോസ് ‘മൈ ഗോഡ്‘, ‘സർ സി.പി‘ എന്നീ ചിത്രങ്ങളിൽ യഥാക്രമം സുരേഷ് ഗോപിയുടെയും  ജയറാമിന്റെയും നായികയായും വേഷമിട്ടു.

## ബാല്യം

തൊടുപുഴയ്ക്കടുത്ത മൂലമറ്റത്തെ ഒരു സീറോ മലബാർ ഓര്ത്തഡോക്സ് കുടുംബത്തിൽ 
വർഗീസ് തോമസ്, റോസ് വർഗീസ്  ദമ്പതികളുടെ മകളായി ജനിച്ച ഹണി റോസ്, മൂലമറ്റം S.H.E.M ഹൈസ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി. 
ഇപ്പോൾ  ആലുവ സെന്റ് സേവ്യേഴ്സ് കോളേജിൽ ബി.എ കമ്മ്യൂണിക്കേറ്റീവ് ഇംഗ്ലീഷ് വിദ്യാർത്ഥിയാണ്.

## അഭിനയിച്ച ചിത്രങ്ങൾ

## അവലംബം

## പുറമേയ്ക്കുള്ള കണ്ണികൾ

വർഗ്ഗം:1991-ൽ ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇടുക്കി ജില്ലയിൽ ജനിച്ചവർ
വർഗ്ഗം:മേയ് 9-ന് ജനിച്ചവർ
വർഗ്ഗം:കന്നഡചലച്ചിത്ര നടിമാർ
ശിവ് മേവലാൽ

ഇന്ത്യയുടെ എക്കാലത്തെയും മികച്ച ഫുട്ബോൾ താരങ്ങളിൽ ഒരാളായിരുന്നു  ശിവ് മേവലാൽ.

## ഇന്ത്യൻ ഫുട്ബോളിലേക്ക്
1926 ജൂലൈ ഒന്നിനു ബീഹാറിലെ ഗയയിൽ ജനിച്ച മേവലൽ ബ്രിട്ടീഷ് പട്ടാളത്തിൽ കൂലിയായിരുന്നു അച്ഛനൊപ്പമാണു കൊൽക്കത്തയിൽ എത്തിയത്.ബ്രിട്ടീഷുകാർ സ്ഥപിച്ച മോർണിങ്ങ് സ്റ്റാർ എന്ന് ക്ലബിന്റെ താരമായി ഫുട്ബോൾ കളിച്ച് തുടങ്ങി.1938-ൽ ഖിദ്ദിപ്പുർ രണ്ടാം  ഡിവിഷൻ ക്ലബില്ച്ചേർന്ന മേവാലൽ 1944-ൽ പ്രശസ്തമായ ആര്യൻസിലെത്തി.ഒരു വർഷത്തിനു ശേഷം കൊൽ ക്കത്ത ഫുട്ബോൾ ലീഗിൽ മോഹൻ ബഗാനെതിരെ മേവാലൽ നേടിയ ഹാട്രിക്കണു അദ്ദേഹത്തിന്റെ കരിയറിൽ നിർണായകമായത് .അന്ന് മോഹൻബഗാന്റെ ക്യാപ്റ്റനായിരുന്നു ശൈലൻ മന്ന.മേവാലലിനെ ബഗാനിലെത്തിച്ചതും മന്ന തന്നെ.പിന്നീട് മന്നയും മേവാലലും ഇന്ത്യൻ ഫുട്ബോളിൽ തിളങ്ങുന്ന നക്ഷത്രങ്ങളായി.32 തവണ ഹാട്രിക്ക് നേടിയിട്ടുള്ള മേവാലൽ രാജ്യത്തിനും ക്ലബിനുമായി ആയിരത്തിലേറേ ഗോളുകൾ സ്കോർ ചെയ്തിട്ടുണ്ട്.സന്തോഷ് ട്രോഫി ചരിത്രത്തിൽ 5 ഹാട്രിക്കടക്കം 35 ഗോളുകൾ!

## വേദന അറിയാതെ
1951 ഏഷ്യൻ ഗെയിംസിൽ പ്രധാനമന്ത്രി ജവഹർലാൽ നെഹറുവിനെ സാക്ഷിയാക്കി ഇന്ത്യ ഫൈനലിൽ ഇറനെ ഒരു ഗോളിനു തോല്പ്പ്പ്പിച്ചപ്പോൾ മേവലാലായിറുന്നു ഗോളിനുടമ.സ്വന്തം മകൾ വീട്ടിൽ മരിച്ചു കിടക്കുന്നതറിയാതെയാണു രാജ്യത്തേ അദ്ദേഹം കിരീടമണിയിച്ചത്.മകൾ മരിച്ചെങ്കിലും രാജ്യത്തിനു സ്വർണ്ണം സമ്മാനിച്ചതിൽ അഭിമാനംകൊണ്ട ആ ധീര ദേശാഭിമാനിയെ ആദരിക്കാൻ രാഷ്ട്രം മറന്നു പോയി.

## ജവഹർലാൽ നെഹറുവിന്റെ വാക്കുകൾ
“നിങ്ങൾ ഇന്ത്യയുടെ യശസ്സുയർത്തിരിക്കുന്നു,ചരിത്രം നിങ്ങളെ മറക്കില്ല”-ഇന്ത്യയെ ആദ്യ അന്താരാഷ്ട്ര ഫുട്ബോൾ കിരീടത്തിലേക്ക് നയിച്ച ശിവ് മേവലാലിന്റെ പ്രകടനം കണ്ട് പ്രധാനമന്ത്രി ജവഹർലാൽ നെഹറു പറഞ്ഞു.എന്നാൽ ചരിത്രം മാപ്പ് തരാത്ത രീതിയിൽ മേവലാലിനെ ഇന്ത്യ മറന്നു ഇന്ത്യയുടെ ആദ്യ ഫുട്ബോൾ ഹീറോയ്ക്ക് അർഹിച്ച അംഗീകാരം രാജ്യം രാജ്യം നല്കിയില്ല.അത്യസന്ന നിലയിൽ ആശുപത്രിയിലെത്തിച്ചപ്പോൾ,മെഡലുകളെവിടെയെന്ന് ചൊദിച്ച് ആശുപത്രി അധികൃതർ അപമാനിച്ചു.സാഹു മേവലാലെന്ന് പേരു പോലും തെറ്റായി പ്രചരിപ്പിക്കപ്പെട്ട ഇതിഹാസം ആരും അറിയാതെ കടന്നു പോയി.

## പ്രധാന മത്സരങ്ങൾ
1951-ൽ ഇറാനെ തോല്പ്പിച്ച് ഏഷ്യൻ ഗെയിംസ് സ്വർണത്തിലേക്ക് ഇന്ത്യ പടി കയറിയപ്പോൾ വിജയഗോൾ മേവലാലിന്റെ വകയായിരുന്നു.1948-ൽ ലണ്ടനിലും 1952-ൽ ഹെൽസിങ്കിയിലും          ഒളിമ്പിക്സുകളിൽ ഇന്ത്യയുടെ നഗ്നപാദ സംഘത്തിൽ ഗോളടി വീരനായി മേവലാൽ നിറഞ്ഞു നിന്നു.

## അവഗണനകൾ
ഇന്ത്യ കണ്ട എക്കലത്തെയും മികച്ച സ്ട്രൈക്കറയി വിശേഷിക്കപ്പെട്ട മേവലാലിനെ തേടി ഒരിക്കൽ പോലും അംഗീകാരങ്ങളെത്തിയില്ല.രാജ്യം പദ്മ പുരസ്ക്കാരങ്ങൾക്ക് അർഹതയില്ലെന്ന വേദനയോടെയാണു തന്റെ അച്ഛൻ മരണത്തിനു കീഴടങ്ങിയതെന്ന് മകൻ ക്രിഷ്ണ ലാൽ അദ്ദേഹത്തിന്റെ വേർപാടിനു ശേഷം പറഞ്ഞു.
കായിക ബഹുമതികളോ സിവിലിയൻ ബഹുമതികളോ ഒന്നും മേവലാലിനെ തേടി വന്നില്ല.പക്ഷെ,സംശുദ്ധമായ ഫുട്ബോൾ കളിക്കുള്ള  ഫിഫയുടെ ഡിപ്ലോമ പുരസ്ക്കരം 1997-ൽ ലഭിച്ചു.
ആദരിക്കാൻ മറന്നെങ്കിലും അന്ത്യനാളുകളിൽ അവഹേളനം അദ്ദേഹത്തേ വിടാതെ പിന്തുടർന്നു.ആശുപത്രിയിൽ തന്റെ അച്ഛൻ ഏഷ്യൻ ഗെയിംസ് മെഡൽ ജേതാവാണെന്ന് പറഞ്ഞ ക്രിഷ്ണലാലിനോട് മെഡലുകളെവിടെ എന്നാണു അധികൃതർ ചോദിച്ചത്.ഒടുവിൽ ബംഗാൾ മന്ത്രിയുടെ ഇടപെടലിൽ നിന്നാണു മേവാലാലിനു വിദഗ്ദ്ധ ചികിത്സ കിട്ടീയത് .ബൈസിക്കിൾ കിക്കുകളും ബാക്ക് വോളികളും കൊണ്ട് അമ്പരപ്പിച്ച മേവാലാൽ ഇന്ത്യൻ ഫുട്ബോളിലെ കനകനക്ഷത്രങ്ങളിലൊന്നണു.ഹോക്കി മാന്തികൻ ധ്യാൻചന്ദിനെപ്പോലെ,ഇന്ത്യ മറക്കരുതാത്ത ഇതിഹാസം.  

## അവലംബം
മാതൃഭൂമി സ്പോർട്സ് മാസിക 2009 ജനുവരി,page 58

വർഗ്ഗം:ബീഹാറിൽ ജനിച്ചവർ
വർഗ്ഗം:1926-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ഡിസംബർ 27-ന് മരിച്ചവർ
വർഗ്ഗം:ഇന്ത്യക്കാർ
വർഗ്ഗം:ഒളിമ്പിക്സിൽ പങ്കെടുത്തവർ
വർഗ്ഗം:ഇന്ത്യയിലെ ഫുട്ബോൾ കളിക്കാർ
അപ്പോളോ 8

അപ്പോളോ-8 1968 ഡിസംബർ 1നു കുതിച്ചുയർന്നു .ഫ്രങ്ക് ബോർമാൻ, വില്യം ആൻഡേഴ്സ് എന്നിവരായിരുന്നു അതിലുണ്ടായിരുന്നത്.അത് ചന്ദ്രന്റെ ഭ്രമണപഥത്തിലെത്തുകയും 109 കി.മി ഉയരത്തിൽ 10 പ്രാവശ്യം ചന്ദ്രനെ ചുറ്റുകയും ചെയ്തു മനുഷ്യനെ വഹിച്ചു കൊണ്ട് ഒരു വാഹനം ആദ്യമായി ഭൂമിയുടെ ഭ്രമണപഥത്തിനപ്പുറത്ത് എത്തുന്നത് അപ്പോളോ-8ലൂടെയാണു.

## അവലംബം

വർഗ്ഗം:ബഹിരാകാശവാഹനങ്ങൾ
വർഗ്ഗം:ഡിസംബർ 1
വർഗ്ഗം:1968
വർഗ്ഗം:ചാന്ദ്രദൗത്യങ്ങൾ

വർഗ്ഗം:അപ്പോളോ ദൗത്യം
വർഗ്ഗം:അമേരിക്കൻ ബഹിരാകാശപദ്ധതികൾ
അപ്പോളോ 10

അമേരിക്കയുടെ ചാന്ദ്രപര്യവേഷണ പദ്ധതിയായ അപ്പോളോ ബഹിരാകാശ പദ്ധതിയുടെ ഭാഗമായി മനുഷ്യരെയും വഹിച്ചുകൊണ്ട് വിക്ഷേപിച്ച നാലാമത്തെ കൃത്രിമോപഗ്രഹമാണ് **അപ്പോളോ 10**. ഇത് 1969 മേയ് 18-ന് സാറ്റേൺ V എന്ന റോക്കറ്റ് ഉപയോഗിച്ചാണ് വിക്ഷേപിച്ചത്. തോമസ് പി. സ്റ്റഫോഡ്, ജോൺ ഡബ്ല്യു. യംഗ്, യൂജിൻ എ. സെർനാൻ എന്നിവരായിരുന്നു അപ്പോളോ 10-ലെ യാത്രികർ.

മനുഷ്യരെ ചന്ദ്രനിൽ ഇറക്കുന്നതിനായി അവസാനവട്ട പരീക്ഷണങ്ങൾ നടത്തുക എന്ന ലക്ഷ്യത്തോടെയാണ് അപ്പോളോ 10 വിക്ഷേപിച്ചത്. ഇതിലെ ലൂണാർ മൊഡ്യൂളിനെ 'സ്നൂപ്പി' എന്നും കമാൻഡ് മൊഡ്യൂളിനെ 'ചാർലി ബ്രൗൺ' എന്നും വിളിച്ചിരുന്നു. ലൂണാർ മൊഡ്യൂളിനെ കമാൻഡ് മൊഡ്യൂളിൽ നിന്നു വേർപെടുത്തുന്നതിലും (ഡോക്കിംഗ്) അവയെ കൂട്ടിച്ചേർക്കുന്നതിലും (അൺഡോക്കിംഗ്) അപ്പോളോ 10 വിജയം നേടി. ചന്ദ്രോപരിതലത്തിൽ നിന്ന് 15.6 കിലോമീറ്റർ ഉയരത്തിലുള്ള ഭ്രമണപഥത്തിൽ ലൂണാർ മൊഡ്യൂളിനെ (സ്നൂപ്പി) എത്തിക്കുവാനും സാധിച്ചു. ചന്ദ്രനിൽ ഇറങ്ങുന്നതിനു തൊട്ടുമുമ്പ് വരെയുള്ള പരീക്ഷണങ്ങൾ വിജയകരമായി പൂർത്തിയാക്കിയ അപ്പോളോ 10-ലെ യാത്രികർ സുരക്ഷിതരായി ഭൂമിയിൽ തിരിച്ചെത്തി.

അപ്പോളോ 10 നേടിയ വിജയത്തിനുശേഷം രണ്ടുമാസം കഴിഞ്ഞ് അപ്പോളോ 11 ദൗത്യത്തിലൂടെ മനുഷ്യരെ ആദ്യമായി ചന്ദ്രനിലിറക്കുവാനും കഴിഞ്ഞു. ചന്ദ്രനിൽ നിന്നുള്ള മടക്കയാത്രയിൽ അപ്പോളോ 10 സഞ്ചരിച്ചത് 39897 കി.മീ./മണിക്കൂർ വേഗതയിലായിരുന്നു. അന്നുവരെ മനുഷ്യരെയും വഹിച്ചുകൊണ്ടുള്ള ഒരു ഉപഗ്രഹം സഞ്ചരിക്കുന്ന ഏറ്റവും കൂടിയ വേഗത എന്ന പേരിൽ ഇത് ഗിന്നസ് ബുക്കിലും ഇടംനേടി.

## അവലംബം

വർഗ്ഗം:ചാന്ദ്രദൗത്യങ്ങൾ
വർഗ്ഗം:മേയ് 18
വർഗ്ഗം:1969
വർഗ്ഗം:ബഹിരാകാശവാഹനങ്ങൾ
വർഗ്ഗം:അപ്പോളോ ദൗത്യം
വർഗ്ഗം:അമേരിക്കൻ ബഹിരാകാശപദ്ധതികൾ
അപ്പോളോ 14

വിക്ഷേപണം-1971 ജനുവരി 31ൻ രാവിലെ ഇന്ത്യൻ സമയം 2.33
യാത്രികർ- അലൻഷെപ്പേർഡ്,എഡ്ഗാർ മിച്ചൽ,സ്റ്റുവർട്ട് റൂസ്സ
ചന്ദ്രനിലിറങ്ങിയത്-ഫെബ്രുവരി5നു 2.48നു അലൻഷെപ്പേർഡും എഡ്ഗാർ മിച്ചലും .9 മണിക്കൂറും 23 മിനിറ്റും ചന്ദ്രനിൽ ചെലവഴിച്ചു.MET[Modularised Equipment Transporter]എന്ന വാഹനം ഉപയോഗിച്ചതാണു അപ്പൊളോ-14ന്റെ ഏറ്റവും വലിയ പ്രതേകത.43.5 കി.ഗ്രാം പാറയും മണ്ണും ശേഖരിച്ചു.ഫെബ്രുവരി 5നു വെളുപ്പിനു സുരക്ഷിതമായിറങ്ങി.

## അവലംബം

വർഗ്ഗം:ഫെബ്രുവരി 1
വർഗ്ഗം:1971
വർഗ്ഗം:ബഹിരാകാശവാഹനങ്ങൾ
വർഗ്ഗം:ചാന്ദ്രദൗത്യങ്ങൾ

വർഗ്ഗം:അമേരിക്കൻ ബഹിരാകാശപദ്ധതികൾ
വർഗ്ഗം:അപ്പോളോ ദൗത്യം
അപ്പോളോ 15

1971 ജൂലൈ 26 നു കുതിച്ചുയർന്നു.
യാത്രികർ -ഡേവിഡ്സ്കോട്ട്,ജയിംസ് ഇർവിൻ,ആല്ഫ്രഡ് വേർഡൻ .
ജൂലൈ 31നു വെളുപ്പിനു3.46നു ഡേവിഡ്  സ്കോട്ട്,ജയിംസ് ഇർവിൻ എന്നിവർ ചന്ദ്രനിലിറങ്ങി.18 മണിക്കുർ 46 മിനിറ്റ് ചന്ദ്രനിൽ ചെലവഴിച്ച് 78കി.ഗ്രാം പാറയും മണ്ണും ശേഖരിച്ചു.ആദ്യമായി ചന്ദ്രോപരിതലത്തിൽ ചാന്ദ്രജീപ്പ്[Lunar Rover]ഉപയോഗിച്ചു എന്നതാണു അപ്പോളോ-15ന്റെ പ്രധാന നേട്ടം.ആഗസ്റ്റ് 7നു വെളുപ്പിനു2.37നു അപ്പോളോ-15 ശാന്തസമുദ്രത്തിൽ സുരക്ഷിതമായിറങ്ങി.

## അവലംബം

വർഗ്ഗം:ചാന്ദ്രദൗത്യങ്ങൾ
വർഗ്ഗം:ബഹിരാകാശവാഹനങ്ങൾ
വർഗ്ഗം:ജൂലൈ 26
വർഗ്ഗം:ഓഗസ്റ്റ് 7
വർഗ്ഗം:1971

വർഗ്ഗം:അപ്പോളോ ദൗത്യം
വർഗ്ഗം:അമേരിക്കൻ ബഹിരാകാശപദ്ധതികൾ
അപ്പോളോ 16

അപ്പോളോ 16 1972 ഏപ്രിൽ 16 രാത്രി 11.24നു വിക്ഷേപിച്ചു. ജോൺ യംഗ്,ചാർളി ഡ്യുക്ക്,തോമസ് മാറ്റിംഗ്ലി എന്നിവരയിരുന്നു യാത്രികർ.ഏപ്രിൽ 21നു രാത്രി ഇന്ത്യൻ സമയം 10.26നു ജോൺ യംഗും ചാർളി ഡ്യുക്കും ചന്ദ്രനിലിറങ്ങി .20 മണിക്കൂറും 41 മിനിറ്റും ചന്ദ്രനിൽ ചെലവഴിച്ച് 95.3 കി.ഗ്രാം പാറയും മണ്ണും ശേഖരിച്ചു.ലൂണാർ റോവർ അപ്പോളോ-16 നും ഉപയോഗിച്ചു.ഏപ്രിൽ 27നു അപ്പോളോ 16 പസഫിക് സമുദ്രത്തിൽ വന്നിറങ്ങി.

## അവലംബം

വർഗ്ഗം:1972
വർഗ്ഗം:ഏപ്രിൽ 16
വർഗ്ഗം:ഏപ്രിൽ 27
വർഗ്ഗം:ബഹിരാകാശവാഹനങ്ങൾ
വർഗ്ഗം:ചാന്ദ്രദൗത്യങ്ങൾ

വർഗ്ഗം:അമേരിക്കൻ ബഹിരാകാശപദ്ധതികൾ
വർഗ്ഗം:അപ്പോളോ ദൗത്യം
അപ്പോളോ 4

ചന്ദ്രനെ ലക്ഷ്യമാക്കി കുതിച്ച ആദ്യത്തെ അപ്പോളോ വാഹനമായ1967 നവംബർ 9നു വിക്ഷേപിക്കപ്പെട്ടു.

## അവലംബം

വർഗ്ഗം:ബഹിരാകാശവാഹനങ്ങൾ
വർഗ്ഗം:1967
വർഗ്ഗം:ചാന്ദ്രദൗത്യങ്ങൾ
വർഗ്ഗം:നവംബർ 9

വർഗ്ഗം:അപ്പോളോ ദൗത്യം
വർഗ്ഗം:അമേരിക്കൻ ബഹിരാകാശപദ്ധതികൾ
അപ്പോളോ 7

1968 ഒക്റ്റോബർ 11 കുതിച്ചുയർന്നു.വാൾട്ടർഷിറ,ഡോൺ ഐസ് ലി വാൾട്ടർ കണ്ണിഗ് ഹാം എന്നിവരേയും കൊണ്ട് അപ്പോളോ-7ലെ യാത്രികർ. 10 ദിവസവും 21 മണീക്കൂറും ഭൂമിയെ ചുറ്റി ഒക്ടോബർ 22ആം തീയതി ഭൂമിയിൽ തിരിച്ചെത്തി.

## അവലംബം

വർഗ്ഗം:1968
വർഗ്ഗം:ഒക്ടോബർ 11
വർഗ്ഗം:ബഹിരാകാശവാഹനങ്ങൾ
വർഗ്ഗം:ചാന്ദ്രദൗത്യങ്ങൾ

വർഗ്ഗം:അമേരിക്കൻ ബഹിരാകാശപദ്ധതികൾ
വർഗ്ഗം:അപ്പോളോ ദൗത്യം